text:
1. Öý hojalyklarynyň statistikasynda Niýetlenişi boýunça sarp ediş harytlary we hyzmatlary üçin çykdajylaryň döwlet klassifikatoryny ulanmak boýunça gollanma
Öý hojalyklarynyň statistikasynda Niýetlenişi boýunça sarp ediş harytlary we hyzmatlary üçin çykdajylaryň döwlet klassifikatoryny ulanmak boýunça gollanma Türkmenistanyň Statistika baradaky döwlet komiteti tarapyndan 2010-njy ýylyň 6-njy awgustynda tassyklandy. Şu işiň taýýarlanmagy sarp ediş harytlaryň we hyzmatlaryň sanawynyň bölekleýin üýtgemegi we şunuň bilen baglylykda Niýetlenişi boýunça sarp ediş harytlary we hyzmatlary üçin çykdajylaryň döwlet klassifikatoryny ulanmak üçin geçiş açarlarynyň takyklanmagy bilen baglanyşykly.
Öý hojalyklarynyň statistikasynda 2008-nji ýylyň 1-nji ýanwaryndan başlap, resminamalarda we maglumatlary elektron işläp taýýarlaýyş ulgamynda Niýetlenişi boýunça sarp ediş harytlary we hyzmatlary üçin çykdajylaryň döwlet klassifikatory ulanylýar.
Geçiş açarlary öý hojalyklarynyň statistikasynda kabul edilen harytlar we hyzmatlar üçin çykdajylaryň klassifikasiýasyndan Niýetlenişi boýunça sarp ediş harytlary we hyzmatlary üçin çykdajylaryň döwlet klassifikatoryna geçilmegini üpjün edýär we öý hojalyklarynyň pul çykdajylary boýunça jemleýji statistiki maglumatlaryň geçen ýyllar bilen deňeşdirijiligini ulanmak üçin niýetlenýär.
Şu işiň goşundysynda 2011-nji ýylda öý hojalyklaryň statistikasynyň maglumatlarynyň işlenip taýýarlanyşyna, sarp ediş harytlaryň we hyzmatlaryň atlarynyň täzeden seredilen sanawynyň girizilmegini hasaba alyp, täzeden işlenip taýýarlanan “Statistiki maglumatlar işlenip taýýarlananda niýetlenişi boýunça sarp ediş harytlary we hyzmatlary üçin çykdajylaryň döwlet klassifikatorynyň kodlaryny ulanmak üçin geçiş açarlary” getirilýär.
Statistiki maglumatlar işlenip taýýarlananda niýetlenişi boýunça sarp ediş harytlary we hyzmatlary üçin çykdajylaryň döwlet klassifikatorynyň kodlaryny ulanmak üçin geçiş açarlary tablisa görnüşinde görkezilýär, we ol iki bölümden ybarat: “Iýmit önümleri we alkogolsyz içgiler, alkogolly içgiler, temmäki önümleri“we “Azyk däl harytlar we hyzmatlar”.
Öý hojalyklaryň statistikasynda görkezijilere kod berilmegini ýeňilleşdirmek üçin idensifikasion kodlar ulanylýar. Idensifikasion koduň berlişi iýmit önümlerine, alkogolsyz içgilere, alkogolly içgilere, temmäki önümlere we azyk däl harytlara, hyzmatlara aýratynlykda amala aşyrylýar.
“Statistiki maglumatlar işlenip taýýarlananda niýetlenişi boýunça sarp ediş harytlary we hyzmatlary üçin çykdajylaryň döwlet klassifikatorynyň kodlaryny ulanmak üçin geçiş açarlary“ Öý hojalygynyň statistikasy we seljerişi müdirligi taýýarlady.
2. Jemi sebitleýin önümi hasaplamagyň gollanmasy
Jemi sebitleýin önümiň hasaplamalarynyň usulyýet esasy bolup, Ykdysady hyzmatdaşlyk we ösüş guramasynyň (YHÖG-nyň), BMG-nyň, Bütindünýä bankynyň, Halkara Pul Gaznasynyň, Ýewrostatyň (Nýu-Ýork — 1998ý.) 1993-nji ýylda taýýarlan Milli hasaplar ulgamynyň halkara ölçegi (MHU- 93) hyzmat edýär.
Jemi sebitleýin önümi hasaplamagyň gollanmasy Türkmenistanyň ykdysadyýeti üçin hasaplamalary deň getirmek maksady bilen welaýatlaryň we Aşgabat şäheriniň hasabat müdirlikleri bilen bilelikde jemi sebitleýin önümi önümçilik usuly bilen hasaplamagyň ýeke-täk usulyýet esasy işlenip taýýarlanyldy. Bu resminama taýýarlanylanda Türkmenistanyň Statistika baradaky döwlet komitetiniň «Önümçilik hasaplamalaryny düzmek boýunça usuly görkezmeler» (Aşgabat; 2008ý.) ulanyldy.
Gollanmada sebitleriň ykdysady pudaklary boýunça önümçilik hasaplamalarynyň görkezijileriniň hasabynyň usullary beýan edilen, goýberilişi, aralyk sarp edişi we goşmaça gymmaty hasaplamak üçin tablisalar getirilen. Goýberiliş we aralyk sarp edişiň hasaplamalary degişlilikde pudaklaryň hasabat görnüşleriniň hasabatynyň, Döwlet býujetiniň ýerine etirilişi barada hasabatynyň we beýleki maglumatlaryň esasynda geçirilýär.
Pudaklaryň klassifikasiýasy Halk hojalygynyň pudaklarynyň umumy döwlet klassifikatorynyň modifisirlenen görnüşine esaslanan (HHPUK). Häzirki wagytda Türkmenistanyň ykdysady işleriniň görnüşleriniň döwlet klassifikatoryna (YIGDK) geçmek boýunça işler alnyp barylýar.
Jemi sebitleýin önümiň hasaplamalary salgyt salmaklygy kämilleşdirmek, sebitleýin býujeti emele getirmek bilen baglanyşykly meseleleri çözmekde, döwletiň transfert, sosial syýasatyny kesgitlemekde uly ähmiýete eýedir, ýurduň jemi içerki önüminiň (JIÖ) emele gelmeginde her bir welaýatyň goşan goşandyny, Türkmenistanyň her bir sebitinde ilatyň adam başyna düşýän JIÖ-niň öndürilişini, sebitleriň sosial-ykdysady taýdan ösüşini deňleşdirmek syýasatyny kesgitlemäge mümkinçilik döredýär.
Gollanma Türkmenistanyň Statistika baradaky döwlet komitetiniň Milli hasaplar müdirligi tarapyndan taýarlanyldy
3. Öý hojalyk kitaplarynyň, öý hojalyklarynyň sanawlaryny ýöretmegiň we jemleýji hasabatlary düzmegiň tertibi barada düşündiriş gollanmasy
«Öý hojalyk kitaplarynyň, öý hojalyklarynyň sanawlarynyň ýöretmegiň we jemleýji hasabatlary düzmegiň tertibi barada düşündiriş gollanmasy» 2008-nji ýylyň 18-nji aprelinde tassyklandy we 2009-njy ýyldan 2013-nji ýyla çenli hereket eder. Hojalyk kitaby öý hojalyklarynda oba hojalyk işleriniň tutuşlaýyn hasabaty ýöretmek maksady bilen girizildi. Onda maşgalalaryň düzümi, mellek ýerleriniň barlygy, mallaryň we guşlaryň baş sany, ekerançylyk we maldarçylyk önümleriniň öndürilişi görkezilýär.
Gollanma 6 bölümden ybaratdyr:
Ýokarda görkezilen bölümleriň her haýsysynda olary dogry doldurmak boýunça jikme-jik görkezmeler berilen.
Gollanma etrap (şäher) derejesinde ulanylar we işläp düzülen gollanma esasynda hojalyk kitaby alyp barmagy we doldurmagy welaýat, etrap (şäher) häkimlerine tabşyryldy.
Bu gollanma Oba hojalygynyň statistikasy we seljeriş müdirligi tarapyndan taýýarlanyldy.
4. Awtoulaglaryň ýerlenmeginden alynýan salgydy hasaplamak üçin awtoulaglaryň bazar nyrhyny ulanmak hakynda düzgünnama
Türkmenistanyň Prezidentiniň «Ýerli salgytlar we ýygyndylar baradaky» 2000-nji ýylyň 28-nji sentýabryndaky № 4860 Kararyna laýyklykda, Türkmenistanyň Statistika baradaky döwlet komiteti gümrükhana paçlarynyň we aksizleriň hasaplanylmagy üçin awtoulag serişdeleriniň bazar nyrhlary barada maglumatlary taýýarlaýar.
Türkmenistanyň Ýustisiýa ministrligi tarapyndan 2001-nji ýylyň 17-nji awgustyndan 267 belgi bilen bellige alnan «Awtoulaglaryň satylmagyndan alynýan salgydy hasaplamak üçin awtoulaglaryň bazar nyrhyny ulanmak hakyndaky» Düzgünnama esasynda Türkmenistanyň Statistika baradaky döwlet komiteti «Awtoulag serişdeleriniň nagt pula satylýan bazar nyrhlary baradaky ýygyndyny» çärýekleýin goýberýär.
Aşgabat şäheriniň hem-de welaýatlaryň statistika müdirlikleri tarapyndan awtoulaglaryň bazar nyrhlaryna olaryň görnüşleri, markasy, modeli we öndürilen ýyly boýunça (döwlet, telekeçilik we resmi bolmadyk bazarda) gözegçilik etmeklik ýerleşdirmegiň ähli ugurlary boýunça alnyp barylýar, şu nyrhlaryň esasynda hem nagt pula söwdadaky bazar nyrhlary çykarylýar.
Ýygyndy nyrhlaryň statistikasy we seljeriş müdirligi tarapyndan taýýarlanyldy.
5. Işgärleriň sanynyň we iş hakynyň hasabaty boýunça gollanma
Işgärleriň sanynyň we iş hakynyň hasabaty boýunça gollanma. Şu gollanma Zähmet hakyna çykdajylaryň halkara klassifikasiýasy (HZG, Jenewa, 1985 ý.), Ýewrostatyň Girdejiler we zähmet harajatlary boýunça düzümleýin statistika babatynda 530/1999 belgili Maslahatlaryna laýyklykda işlenip taýýarlanyldy. Şu Gollanma Türkmenistanyň çäklerinde hereket edýän karhanalarda, guramalarda we edaralarda zähmet we oňa hak tölenişi meseleleri boýunça statistiki hasaba alyşynyň tertibini kesgitleýär we ol 12 sany bölümden ybarat.
I bölümde (Umumy düzgünler) hasaba almaga degişli bolan obýektler, senenamalaýyn hasabat berilýän döwür, zähmet boýunça hasabat düzülendäki esasy talaplar, zähmet hakynda hasabat düzülýän ilkinji hasaba alyş resminamalaryň formalary kesgitlenilýär.
II—VII bölümlerde işgärleriň sanyny hasaba almagyň tertibi ýerleşýär. Şonda işgärlerin sanaw boýunça düzümine hemişelik, möwsümleýin, şonuň ýaly-da hasabat döwründe bir gün we ondan köp wagtlap işleri ýerine ýetirýän hakyna tutma işgärler goşulýar.
Ortaça iş haky we beýleki ortaça görkezijiler hasaplananda «işgärleriň ortaça sanawy boýunça sany» diýen görkeziji peýdalanylýar. Işgärleriň ortaça sanawy boýunça sany kesgitlenende sanaw düzümindäki işgärleriň käbir toparlary goşulmaýar.
Köp pudakly hyzmatlary ýerine ýetirýän kärhanalaryň zähmet hakyndaky hasabatynda işleýänleriň umumy sanyndan esasy iş bilen meşgul bolýan we esasy däl iş bilen mesgul bolýan (hyzmatlary ýerine ýetirýän we gaýry hojalyklarda) işgärleriň aýratyn bölünip çykarylmagy göz öňünde tutulandyr.
Zähmet hakyndaky hasabatda işgärleri iki topara paýlanýar: işçiler we gullukçylar. Gullukçylaryň toparyndan ýolbaşçylar, hünärmenler we gullukçylara degişli beýleki işgärler bölünip çykarylýar.
Sanaw düzüminiň işgärleriniň hereketi işe kabul edilmegi we dürli
sebäplere görä işden çykarylmagy netijesinde işgärleriň sanaw boýunça sanynyň üýtgemegi bilen häsiýetlenýär. Iş orunlarynyň hereketi olaryň döredilmegi ýa-da ýapylmagy netijesinde kärhanada iş orunlarynyň sanynyň üýtgemegi bilen häsiýetlenyär.
«Iş haky» düşünjesi pul ýa-da zat görnüşinde hasaplanan gazançlaryň ähli görnüşlerini we sosial tölegleri maliýeleşdiriş çeşmelerine bagly bolmazdan garamazdan öz içine alýar.
IX—XI bölümlerde, işlenen we işlenmedik wagt üçin tölegleri, bir wagtlaýyn berilýän sylaglary we baýraklary, sosial häsiýetli tölegleri we guramanyň iş haky gorunda we sosial häsiýetli töleglerinde hasaba alynmaýan çykdajylary hem goşmak bilen, iş haky goruny hasaba almagyň tertibine seredilýär.
Döwlet statistiki hasabaty doldurylanda, töleg üçin hasaplanan pullaryň jemi görkezilýär. Şonda görkezilen jemi töleg kanunçylykda göz öňünde tutulan salgytlary we beýleki tutumlary aýyrmazdan görkezilýär.
6. Öý hojalyklaryň gözegçiligi boýunça gollanma
Öý hojalyklaryň gözegçiligi boýunça gollanma öý hojalyklarynyň büjetleriniň seçimleýin gözegçiligi geçirilende, Türkmenistanyň döwlet statistika dolandyryş edaralary üçin amaly işde peydalanmaga niýetlenildi.
Öý hojalygynyň gözegçiligi boýunça gollanma 5 bölümden ybarat
«Gözegçiligiň maksatnamsynyň mazmuny» diýen 1-nji bölümde öý hojalyklaryna gözegçilik etmegiň maksatnamsy görkezilýär, ol gözegçilik döwründe öý hojalyklaryna gelýän serişdeleri we sarp edilýän serişdeleri hasaba alýan görkezijilere esaslanýar. Ol bäş formadan we üç sany öý hojalyklarynyň pul we manada öwrülen pul görnüşinde bolmadyk girdejileriň we çykdajylarynyň (kömekçi) ýazgy blankalaryndan ybaratdyr:
«Öý hojalyklarynyň gözegçiligi boýunça ykdysatçylaryň borçlary» diýen 2-nji bölümde ykdysatçynyň her bir öý hojalygyna barmaly sany, maglumatlary takyklamagyň, öý hojalyklary boýunça wedomosty doldurmagyň tertibi görkezilýär.
«Maglumat ýygnamagyň» we «Öý hojalyklaryň pul girdejileri we çykdajylary» № 1 formany taýýarlamagyň tertibi" diýen 3-nji bölüme laýyklykda maglumatlary ýygnamak öý hojalygynda gündelik girdejileriň we çykdajylaryň (kömekçi) ýazgy blanklarynyň, şeýle hem öý hojalyklarynyň agzalary bilen göniden-göni sorag-jogap alyşmaklyga esaslanýar. Bu ýerde — «Öý hojalygynyň pul girdejileri we çykdajylary» (çärýeklik) № 1 formany we «Azyk önümleriniň dolanyşygy» (çärýegiň bir aýy) № 1a formany doldurmak boýunça gollanma berilýär.
№ 2 forma «Öý hojalygynda mallaryň, guşlaryň, bal ary maşgalalarynyň sany» we № 3 forma «Öý hojalygynyň emläginiň häsiýetlendirilişi» (ýyllyk) doldurmak boýunça gollanma 4 we 5 bölümlerde degişlilikde berilýär.
Goşundylarda öý hojalyklarynyň seçimleýin gözegçiliginde zerur bolan habar beriji materiallar getirilýär.
«Öý hojalyklarynyň gözegçiligi boýunça gollanma» Türkmenistanyň Statistika baradaky döwlet komitetiniň milli we sebitleýin derejelerinde peýdalanylýar.
«Öý hojalyklarynyň gözegçiligi boýunça gollanma» Öý hojalygynyň statistikasy we seljerişi müdirligi tarapyndan taýýarlanyldy.
7. «Genstat Region» maglumatlar binýadyny girizmek we işlemek boýunça gollanma
Türkmenistanyň Statistika baradaky döwlet komiteti hereket edýän görkezijileri toparlara bölüp «Gender statistikasynyň görkezijiler ulgamyny» işläp taýýarlady..
Görkezijiler ulgamy hasaba alşyň we statistikanyň halkara tejribesinde we BMG-nyň, ÝUNESKO-nyň, BSGG-nyň, HZG-nyň we beýlekileriň usulyýet görkezmelerinde we klassifikasiýalarda kabul edilen ýörelgeleriň esasynda guruldy.
Gender statistikasy boýunça maglumatlar binýady Türkmenistanda 1998-nji ýyldan kemala gelip başlady. Gender hasaba alyşy üçin 6 bölümden ybarat bolan görkezijiler girizildi:
Döwlet statistiki hasabatynyň hereket edýän formalary, jyns alamatlary boýunça bölmek bilen, statistiki görkezijileri özünde saklaýan sowalnamalar gender statistikasynyň esasy bolup durýar.
1 bölümde Türkmenistanda statistika boýunça «Genstat region» maglumatlar binýadynyň — erkekler we aýallar babatda esasy statistika görkezijileri boýunça maglumatlar binýadynyň häsiýetnamasy berilýär. Onda milli, sebitleýin we etrap derejelerinde sosial we ykdysady işleriň dürli görnüşleriniň giň ulgamyny öz içine alýan temalar boýunça maglumatlar saklanýar we birnäçe bölümden durýar:
1.1. «Genstat region» gender statistikasy boýunça maglumatlar binýady barada maglumatlar
1.2. «Genstat region» maglumatlar binýadynyň düzümi:
1.2.1. ilat
1.2.2. saglygy goraýyş
1.2.3. bedenterbiýe we sport
1.2.4. bilim we ylym
1.2.5. durmuş üpjünçiligi
1.2.6. zähmet we iş bilen meşgullyk
2 bölümde «Genstat region» maglumatlar binýady bilen işlemek boýunça gollanma beýan edilýär, Access maglumatlar binýadyndaky ähli maglumatlar (hasaplama maglumatlaryny goşmazdan) Excel faýllary görnüşinde başlangyç tablisalarda ýerleşdirilýär. Ähli maglumatlar ýyllar boýunça şu tablisalara girizilýär, soňra olar Accesse eksport edilýär (geçirilýär).
Maglumatlary girizmek we işlemek boýunça gollanma Durmuş statistikasy müdirligi tarapyndan taýýarlanyldy.


c: text/html

text:
Habarlar 18 march 2017
Hyzmatdaşlyk
Belarus Respublikasynyň milli ýygnagynyň Respublika Geňeşiniň Başlygy Mihail Mýasnikowiç bag ekmek çäresine gatnaşdy
Türkmenistanyň Prezidentiniň badalga beren bag ekmek çäresi Aşgabadyň Günorta böleginde hökümet agzalaryny, parlamentiň, ministrlikleriň we pudak edaralarynyň ýolbaşçylaryny, Türkmenistanda işleýän diplomatik wekilhanalaryň wekillerini, daşary ýurtly myhmanlary Köpetdagyň eteginde bir ýere ýygnady.
Ykdysadyýet
Türkmenistanyň Senagatçylar we telekeçiler birleşmesiniň forumy ýurdumyzyň işewürler-jemgyýetçiliginiň täze tekliplerini öňe ilerletmek üçin meýdança öwrüldi
Edilen çykyşlarda hem-de aýdylan habarlarda meseleleriň giň toplumyna, şol sanda Ýapyk binalarda we söweş sungaty boýunça V Aziýa oýunlaryna taýýarlyk görlüşiniň çäklerinde TSTB-niň işlerine degişli meselelere deglip geçildi.
Wakalaryň jümmüşinde
Hormatly Prezidentimiz bagy-bossanlyga büremegiň ýazky möwsümine badalga berdi
13-nji martda geçirilen wideoşekilli iş maslahatynda hormatly Prezidentimiziň welaýatlaryň we Aşgabat şäheriniň häkimlerine ählihalk ýowaryny ýokary guramaçylyk derejesinde geçirilmegini üpjün etmek barada degişli tabşyryklary berendigini ýatladýarys. Milli Liderimiz ýurdumyzyň “ýaşyl guşagyny” giňeltmek işlerine çynlakaý, toplumlaýyn çemeleşilmeginiň zerurdygyny nygtap, agaç nahallarynyň welaýatlaryň toprak-howa şertlerine laýyk gelýän bezeg we miweli görnüşlerini saýlap almaga ünsli çemeleşmegiň möhümdigini belledi we olaryň nobatdaky bag ekmek çäresiniň barşynda ekiljekdigini, şeýle hem soňra olara göwnejaý idegiň üpjün edilmelidigini belledi.
Ykdysadyýet
Şu hepdede Türkmenistanyň Döwlet haryt-çig mal biržasyndaky eksport geleşikleriniň bahasy ABŞ-nyň 23,1 million dollaryndan gowraga barabar boldy
Ýurdumyzyň telekeçileri içerki bazar üçin jemi bahasy 600 müň manatdan gowrak azyklyk bugdaýy, polipropileni we nebit bitumyny satyn aldylar.
Medeniýet
Halkara Nowruz baýramy mynasybetli esasy dabaralar 21-nji martda Mary şäherinde geçiriler
Halkymyzyň özboluşly däp-dessurlary, milli oýunlary, baýramçylyk dessurlary dabara aýratyn öwüşgin çaýar. Şeýle hem bu ýerde milli amaly-haşam sungatynyň, muzeýleriň, neşir önümleriniň gymmatlyklaryny özünde jemleýän sergi guralar. Onda Watanymyzyň azyk senagatynda we obasenagat toplumynda ýeten sepgitleri görkeziler.
Ylym
Belorus döwlet uniwersitetiniň halkara gatnaşyklary fakultetiniň esasy hünärmenleri türkmen talyplaryna sapak berdiler
Okuw-türgenleşiklerini halkara bilermenler-ençeme ylmy makalalaryň we okuw-usulýet goldanmalarynyň awtorlary- Belarus döwlet uniwersitetiniň halkara gatnaşyklary fakultetiniň hünärmenleri- dekan, professor Wiktor Şadurskiý bilen taryh ylymlarynyň doktory, diplomatiýa we konsullyk gullugy kafedrasynyň müdiri Andreý Rusakowiç geçirdilr.
Ykdysadyýet
Telekeçiler galla öndürmek we ony gaýtadan işlemek boýunça uly möçberli taslamalaryň durmuşa geçirilmegine işjeň gatnaşýarlar
Azyklyk gallanyň öndürilişiniň artdyrylmagy we sebitlerde döwrebap gaýtadan işleýän kärhanalaryň gurulmagy agrar syýasatyň möhüm ugrydyr. Azyk bolçulygyny döretmäge gönükdirilen oba hojalyk düzümleriniň çalt depgilerde ösdürilmegi gysga wagtda ilaty türkmen gallasyndan taýýarlanan çörek-bulka we süýji-köke önümleri bilen doly üpjün etmäge mümkinçilik berdi. Diňe Daşoguz welaýatynda soňky ýyllarda galla saklamak we ony gaýtadan işlemek boýunça döwrebap iri binalar guruldy, olaryň arasynda Görogly etrabyndaky elli müň tonna un öndürmäge we birbada 50 müň tonna galla saklamaga niýetlenen toplum, Ruhubelent, Boldumsaz we Türkmenbaşy adyndaky etraplarda täze elewatorlar guruldy.

robotstxt: allowed

filter: keep


text:
Kici molla-
Gara bashyn yere goyan
Shol mushderi meniñkidir.
Alylña aylan-da,oyan,
Shol mushderi meniñkidir.
Uly molla-
Goz yumanyñ soñy daldir,
Ol mushderi meniñkidir.
Dogmak-olmek uzak yoldyr,
Ol mushderi meniñkidir.
Kici molla-
Hudayym ecilip yorer,
Sheydip yrsgalymyz berer,
Ezrayyl orar-yorer,
Shol mushderi meniñkidir.
Uly molla-
Bol-da kanagatly kishi
Ashak eg kellani-bashy,
Cishirmesin iliñ ashy,
Ol mushderi meniñkidir.
Kici molla-
Señem iyyan ashyñ ilden,
Gelmedigi belli yelden,
Yrsgalymyz alyas dilden,
Shol mushderi meniñkidir.
Uly molla-
Senem iyyan coregiñi,
Ilden alyañ geregiñi,
Ele alma yuregiñi,
Ol mushderi meniñkidir.
Kici molla-
Mashynyñ yoldan sowulsyn,
Agdarlyp,yetmish dowulsin,
Yuzuñ yeñsañe owrulsin,
Shol mushderi meniñkidir..
Uly molla-
Ozuñe bolsun garhyshyñ,
Mynjyrasyn gara bashyñ,
Yasharyn Hak beren yashyn,
Ol mushderi meniñkidir.
Elkyssa, Uly molla derhal mashyna mundi-de, otlap,surmage hyyallandy. Kici molla ugratmajak bolup,Uly mollañ messili ayagyna yapyshdy. Uly molla bir depende Kici molla agdarlyp gitdi. Elinde-de Uly mollañ birtay kowush-messisi.Uly molla bir ayagy messili,bir ayagy yalañac, mashynyny zarp bilen surdi-de, iki cakrym uzakdaky kopra tarap tusselap gitdi. Kici molla bolsa namaz jaya ondan oñ barmagy niyetlap,ini otuz adim cemesi kanaldan dogurlap gecmegi yuregne duwdi. Ol barshy a cyrpynyp akyp yatan yaba ozuni tashlady. Kanalyñ ortasyna cenli suwy boylap gitdi. Ondan añyrsy cuñrak bolansoñ kelte zaññar boylap bilmedi. Dat,komek efiñ diye de icine suw gitdi. Ayagy yer tutmady. Shu yerde Kici molla iki elini goterip bir goshgy aydar boldy,gor,bak,na,e diyyar.
Iki molla ( 3 )
Kici molla-
-
Wirus 1
2 months ago
- Yzyny haçan goýjak.
-
Gowjam
2 months ago
- Gaty gyzykly we gulkunc duzulipdir. Durmusdada bar bolmoly solar yalaklar. Dowamyna garasyas


text:
25 Kasım 2015 Çarşamba
Türkmen-Gazak Toparynyň Mejlisi
Aşgabatda Ykdysady, ylmy-tehniki we medeni hyzmatdaşlyk boýnça hökümetara türkmen-gazak toparynyň sekizinji mejlisi geçirildi. Toparyň işine gatnaşmak üçin türkmen paýtagtyna Gazagystan Respublikasynyň Energetika ministri Wladimir Şkolnigiň baştutanlygyndaky wekilçilikli topar geldi.
Mejlisiň gün tertibine deňhukuklylyk we özara bähbitlilik esasynda gurulýan ikitaraplaýyn hyzmatdaşlygyň dürli ugurlaryny öz içine alýan meseleleriň giň toplumy girizildi. Mejlisiň dowamynda taraplar 2014-nji ýylyň iýunynda Astanada geçirilen toparyň ýedinji mejlisiniň we şol ýylyň oktýabr aýynda Aşgabatda geçirilen nobatdan daşary mejlisiniň jemleri boýunça gazanylan ylalaşyklaryň durmuşa geçirilişiniň barşyny ara alyp maslahatlaşdylar.
Toparyň agzalary ýangyç-energetika, ulag-aragatnaşyk ulgamy, oba hojalygy, daşky gurşawy goramak, bilim we medeniýet ýaly hyzmatdaşlygyň ileri tutulýan ugurlaryny diwersifikasiýalaşdyrmak boýunça edilmeli işleri hem ara alyp maslahatlaşdylar.
Şeýle hem taraplar iki ýurduň arasynda hereket edýän şertnama-hukuk binýadyny kämilleşdirmegiň, söwda-ykdysady gatnaşyklarynyň ýygjamlaşdyrylmagynyň hasabyna ykdysady hyzmatdaşlygy berkitmegiň, eksport-import amallarynyň göwrüminiň köpeldilmeginiň, edilýän hyzmatlaryň we ugradylýan harytlaryň göwrümlerini hem-de dürlüligini giňeltmegiň derwaýysdygyny belläp geçdiler.
Hökümetara toparynyň işiniň jemleri boýunça degişli Teswirnama gol çekildi.
Kaydol: Kayıt Yorumları (Atom)


text:
2017-nji ýylda BMG-niň azyndan 56 sany parahatçylygy döredijisi öldürildi. Bu san 1994-nji ýyldan bäri iň uly adam ýitgisi boldy.
BMG-niň 22-nji ýanwarda çap eden hasabatyna görä, 2013-nji ýyldan bäri BMG-niň 15 sany parahatçylygy dörediji operasiýasynda 135 sany esgeri, polisiýa wekili we raýat işgäri wepat bolupdyr.
Pidalaryň aglabasy agzalan wagt möhletinde Malide, Günorta Sudanda we Merkezi Afrika respublikasynda wepat bolupdyr.
Hasabatda pidalaryň sanynyň artmagy BMG-niň baýdagynyň indi “hakyky gorag” bermeýändigini görkezýär diýilip bellenýär.
Şeýle-de, hasabatda BMG-niň ýolbaşçylary we agza ýurtlary ýazgarylyp, ençeme resminiň güýç ulanylmagyna garşy pikiriň “zamunlygyna galýandygy” bellenilýär.
“Goşunlaryň we liderleriň çäre gören ýagdaýynda pidalar seýrek bolýar” diýlip, hasabatda aýdylýar we “BMG köplenç hereketsizligiň netijesinde hüjüme sezewar bolýar” diýlip bellenilýär.


text:
Türkmenistanyň Döwlet haryt-çig mal biržasynyň söwdalarynda geleşikleriň jemi bahasy ABŞ-nyň 122 million 952 müň dollaryndan gowrak boldy
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 70-si hasaba alyndy.
Daşary ýurt walýutasyna ABŞ-dan, Beýik Britaniýadan, Şweýsariýadan, Birleşen Arap Emirliklerinden, Yrakdan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen ulag benzinini, tehniki kerosini, gidroarassalýyşdan geçen dizel ýangyjyny, ýakylan we summar nebit koksuny satyn aldylar. Hytaýdan, BAE-den, Owganystandan gelen işewürler Seýdiniň nebiti gaýtadan işleýän zawodynda öndürilen dizel ýangyjyny, tehniki ýody (“Türkmenhimiýa” DK) satyn aldylar. Mundan başga-da, daşary ýurt walýutasyna azyklyk bugdaý, arassalanan pagta ýagy, dürli görnüşdäki boýalan tüýjümek önümler, ýorgan-düşek toplumlary, nah ýüplük, pagta übtüginiň çig ýagly kislotasy ýerlenildi. Olary Russiýadan, BAE-den, Türkiýeden, Owganystandan gelen telekeçiler satyn aldylar. Geleşikleriň jemi bahasy ABŞ-nyň 122 million 952 müň dollaryndan gowrak boldy.
Mundan başga-da, Russiýa Federasiýasyndan gelen işewür toparlaryň wekilleri jemi bahasy 148 müň rus rubline deň bolan terapewtik we kosmetik serişdelerini satyn aldylar.
Russiýadan, Şweýsariýadan we beýleki ýurtlardan gelen iewürler milli manat serişdelerine umumy bahasy 4 million 676 müň manada barabar bolan arassalanan pagta ýagyny satyn aldylar.
Ýurdumyzyň telekeçileri içerki bazarda jemi bahasy 105 müň manatdan gowrak bolan “Türkmenaglomerat” kondisiýa laýyk gelmeýän polipropileni, nebit bitumyny satyn aldylar.
TDH


text:
Türkmenistanda iş alyp barýan daşary ýurt firmalarynyň arasynda türkler agdyklyk edýär. Türk firmalary we türk işçiler bilen Türkmenistanyň hökümetiniň arasyndaky algy-bergi dawalary barasynda hem häli-şindi halkara metbugatynda dürli maglumatlar berilýär.
Öz başdan geçirýän ýagdaýlaryny metbugata aýan etmek üçin, Azatlyk Radiosyna ýüz tutan türk işgäri Erol Egrek 2004-nji ýylyň 20-nji martyndan, 2009-njy ýylyň 27-nji iýulyna çenli Türkmenistanda maşgalasy bilen bilelikde ýaşap, "Çalyk Grup" şereketler toplumynyň Gyzylarbatdaky Balkan dokma fabrigi, Kakadaky Serdar ýüplük fabrigi, Gypjakdaky Türkmenbaşy Jeans kompleksi ýaly iş ýerlerinde, elektrik-elektronik tehniki hünärmen bolup işläpdir.
Onuň aýtmagyna görä, "Çalyk Grup" şereketi işden aýrylanlara Türkmenistanyň tekstil senagaty ministrliginiň adyndan iş we sosial kompensasiýalary tölänem bolsa, onuňkyny "möhleti geçendigini" öňe sürüp, tölemekden ýüz öwrüpdir.
Ondan soň dürli ýollardan kanuny ýagdaýda hakyny talap eden Erol Egrek "Çalyk Grup" firmasy tarapyndan "Siziň biziň bilen dahylyňyz ýok. Siz Türkmenistanyň tekstil senagaty ministrligine ýüz tutuň" diýen jogaby alýar. Erol Egrek onuň yz ýanyndan Türkmenistanyň prezidentine we degişli ýolbaşçylaryna ýüzlenip, şeýle arza ýazýar:
"Türkmenistanda 4 çagam we aýalym bilen bilelikde ýaşadym. Bu möhletiň dowamynda Türkmenistanyň kanunlaryna, ahlagyna we medeniýetine hormat bilen ýaşadym. Emma aşakda görkezjek mowzugym meni we maşgalamy kyn ýagdaýa goýup, bize zeper ýetirdi. Bu mowzukda maňa we maşgalama kömek etmegiňizi sizden haýyş edýärin".
Türkmenistanda 2004-nji ýyldan 2009-njy ýyla çenli "Çalyk Grup" firmasynda işläp gaýdan elektrik-elektronik tehniki hünärmeni Erol Egrek firmanyň özüni hiç hili tutaryk görkezmän wezipesinden boşadyp, özüne gerekli kompensasiýany hem henize çenli tölemeýändigini öňe sürýär. Onuň talap edýän kompensasiýasynyň mukdary 80 müň amerikan dollaryna barabar bolup, ol dürli iş hem sosial kompensasiýalary, aýlyklary, artykmaç çekilen zähmetiň hakyny, ýyllyk iş rugsadynyň tölegini, sosial haklaryň tölegini, dini we resmi dynç alyş günlerde işlän zähmet haklaryny öz içine alýar.
Azatlyk Radiosyna interwýu beren türk işgäri Erol Egrek häzirki ýagdaýda Türkmenistanyň prezidentinden we degişli ýolbaşçylaryndan ýokaryda agzalan özüne berilmeýän kompensasiýalaryň tölenmegi barasynda kömek soraýar.
Azatlyk Radiosyna gowuşýan hatlaryň birinde, howpsuzlyk sebäpli adynyň efirde agzalmazlygyny soran bir türk gurluşyk hünärmeni şeýle maglumat berýär, ýagny olaryň firmasy 2013-nji ýylda Etrek-Gyzylarbat arasyndaky "Beýik ýüpek ýoly" demir ýolunyň ugrunda ýerleşýän Akýaýla, Etrek we Gubadagyň golaýyndaky ýene bir demir ýol duralgasynyň gurluşygyny amala aşyrýar. Ýöne ýerli türkmen firmasy kärendeçi türk firmasyna 87000 amerikan dollary möçberindäki iş hakyny tölemän kowup goýberýär.
Sözümizi jemläp aýtsak, agzalýan ýagdaýlar barasynda, Türkmenistanyň we Türkiýäniň degişli taraplaryndan haýsam bolsa bir kommentariýa ýa-da jikme-jik maglumat almak Azatlyk Radiosyna başartmaýar.


text:
ABŞ-nyň Döwlet departamentiniň Gündogar we Merkezi Aziýa boýunça býurosynyň müdiri Skot Reýd Merkezi Aziýa ýurtlarynyň ilçileri bilen duşuşdy, diýlip Täjigistanyň Daşary işler ministrligine salgylanyp, media maglumatlarynda aýdylýar.
Bu duşuşygyň ABŞ-nyň Aşgabatdaky ilçihanasynda geçirilendigi aýdylýar.
Habar berilişine görä, Merkezi Aziýa ýurtlarynyň we ABŞ-nyň regional we ikitaraplaýyn hyzmatdaşlygy bilen bagly meseleleriň, şol sanda söwda-ykdysady, medeni, bilim we gumanitar temalaryň ara alnyp maslahat edilendigi aýdylýar.


text:
Türkmenistanyň prezidenti Gurbanguly Berdimuhamedow “ýokary derejeli hünärmenleri pensiýa ýaşyna ýetenden soň hem işini dowam etdirmäge höweslendirmegiň zerurdygyny” aýdyp, hünärleri kadrlary ýetişdirmek ugrunda edilen tagallalaryň ýeterlik bolmandygyny gytaklaýyn tassyk etdi.
Mundan öň, has anygy aparmyrat Nyýazowyň ýurdy dolandyran ýyllarynda Türkmenistanda on müňlerçe adamyň pensiýalarynyň azaldylandygy ýa kesilendigi hakynda habarlar çykypdy, soň Berdimuhamedowyň ol pensiýalary dikeldendigi habar berildi.
Ýöne aralykda pensiýa ýaşyna ýeten, emma işlemek isleýän adamlaryň işden çykarylýandygy, prezidentiň çykdajylary azaltmak talaplary bilen bagly ştat kemeltmelerde, hünär ussatlygyna garamazdan, ilki pensiýa ýaşyna ýeten adamlaryň işden çykarylýandygy barada maglumatlar gelip gowuşdy.
Indi bolsa prezident birden “raýatlaryň goşmaça pensiýa toplamalaryny höweslendirmek”, “ýokary derejeli hünärmenleri pensiýa ýaşyna ýetenden soň hem işini dowam etdirmäge höweslendirmek zerurlygy” barada gürrüň edýär.
Ýerli synçylar prezidentiň birden pensionerleriň aladasyny etmeginiň ýurtda dörän uly kadr ýetmezçiligi bilen baglydygyny, hökümetiň häzirki kyn ykdysady şertlerde islese-islemese SSSR döwründe ýetişdirilen hünärmenlere daýanmaly bolýandygyny, sebäbi soňky 25 ýylda kadr ýetişdirmek meselesinde düýpli kemçilikleriň goýberilendigini aýdýarlar.
Ýerli synçy Amanmyrat Bugaýew kadr ýetmezçiliginiň soňky ýyllarda, daşary ýurtlarda gowy bilim alan ýaşlaryň ýurda dolanmagynyň azalmagy netijesinde has ýiti duýlup başlandygyny belledi.
“Sebäbi daşary ýurtlarda alnan diplomlary Türkmenistanda ykrar etdirmek uly derdeser, olary bagtyň çüwüp ykrar etdirseň, iş tapmak ondanam kyn; ýa iş bar ýerlerinde ýaşlary ýaşaýyş jaýlary, gaýry durmuş hyzmatlary bilen üpjün etmegem uly problema” diýip, ýazyjy Amanmyrat Bugaýew Azatlyk radiosyna aýtdy.
Bugaýewiň tassyklamagyna görä, günbatar Türkmenistanda, ylaýta-da nebit-gaz pudagynda ýüzläp hünärmen ýetmezçilik edýär, hökümet bu ýagdaýy boýun hem alýar, emma ol ýere baryp işlejek adamlar üçin ýaşaýyş şertlerini döredip bilmeýär.
Ikinji tarapdan, ýerli synçylar ýurduň öz ýokary jaýlaryny tamamlaýan ýaşlaryň köpüsiniň bilim, hünär derejesiniň juda pesdigini, metbugatda taryplanýan bilim reformasynyň garaşylýan netijeleri bermändigini aýdýarlar.
Ýazyjy Amanmyrat Bugaýew bu ýagdaýyň hususan-da medisina, saglygy saklaýyş pudagynda ýiti duýulýandygyny, adamlaryň garaşsyzlyk ýyllarynda bilim alan lukmanlara däl-de, sowet döwründe bilim alan wraçlara ýüz tutanlaryny gowy görýändiklerini belleýär.
Aýdylmagyna görä, täze gurlan saglyk merkezlerinde döwrebap tehnikalar bilen üpjün edilen lukmanlaryň näsaga goýýan diagnozlarynyň ýalňyş çykýan wagty hem az bolmaýar. Bu hili agyr ýagdaý magaryf pudagynda hem ýiti duýulýar.
Bugaýew soňky ýyllarda öňki halypa mugallymlaryň derejesindäki tejribeli, bilimli mugallymlaryň az ýetişdirilendigini aýdýar.
Ýerli çeşmeler tejribeli, öz işini gowy bilýän hünärmenleriň ýetmezçiliginiň beýleki pudaklarda hem görünýändigini belleýärler.
Aýdaly, mundan iki ýyl öň şäher içindäki suw göteriji nasoslaryň pensiýa ýaşyna ýeten operatorlaryny işden çykarmaly, ýerlerine ýaşlary almaly diýdiler, emma olaryň edýän işlerini etjek hünärli ýaşlar ýeterlik möçberde tapylmady diýip, A.Bugaýew Azatlyk radiosyna aýtdy.
Şeýel-de synçylar türkmen mekdeplerinde, ýokary okuw jaýlarynda kök uran korrupsiýanyň we 'bagtyýarlyk' ideologiýasynyň ýaşlara berilýän bilimiň derejesine ýaramaz täsir ýetirýädnini belleýärler.


text:
Geçen hepdede Türkmenistanyň Döwlet haryt-çig mal biržasynyň söwdalarynda geleşikleriň 18-si hasaba alyndy
Daşary ýurt puluna Beýik Britaniýadan, Şweýsariýadan, Birleşen Arap Emirliklerinden gelen telekeçiler Türkmenbaşydaky nebiti gaýtadan işleýän zawodlar toplumynda öndürilen awtobenzini we az kükürtli ýangyç mazudyny, şeýle hem Seýdiniň nebiti gaýtadan işleýän zawodynda öndürilen agyr wakumly gazoýly satyn aldylar. Bulardan başga-da, daşary ýurt puluna nah ýüplük we pagta süýümi ýerlenildi. Satyn alan ýurtlar: Şweýsariýa, BAE, Singapur. Geleşikleriň umumy bahasy ABŞ-nyň 13 million 685 müň dollaryndan gowrak boldy.
Manat serişdelerine Şweýsariýadan, Birleşen Arap Emirliklerden we beýlekilerden gelen işewür toparlaryň wekilleri jemi bahasy 228 müň manatlykdan gowrak saryja goýunlaryň ýüňüni satyn aldylar.
Ýurdumyzyň telekeçileri içerki bazar üçin jemi bahasy 1 million 507 müň manatlyk azyklyk bugdaý satyn aldylar.


text:
Moskwanyň we bütin Russiýanyň Patriarhy KIRILLIŇ Rus Prawoslaw buthanasynyň arhipastyrlaryna, pastyrlaryna, diakonlaryna, monahlara we ähli dindar adamlara “Roždestwo” mynasybetli ýüzlenmesi
- Подробности
- Опубликовано 07 Январь 2014
Hudaýyň sadyk gullary, ýagny ähli halal arhipastyrlar, preswiterler we diakonlar, hudaýhon inoklar we inokinalar,
gadyrly doganlar we mähriban uýalar!
Şu gün biziň buthanalarymyz Täze doglan Hudaýyň Oglyny – Halas Ediji Hristosy we Onuň Päk Enesi – Keramatly Merýemi şöhratlandyrmaga gelen adamlardan doly.
Roždestwo Hristowo diýmegiň manysy Hristosyň Doglan Güni diýmekdir we bu gün – bütin adamzat taryhynyň merkezi wakasydyr. Adam hemişe Hudaýy gözläpdir: ýöne Öz dolulygy bilen Hudaýyň Özi diňe Öz Ýeke-täk Oglunyň keşbinde adamzada Özüni açyp görkezipdir. Hudaý Oglunyň we Adamzat Oglunyň gelmegi bilen – adamzat Alla Tagalla diýmek diňe ummasyz Güýç däl-de – eýsem hem Söýgidigine, diňe Peşgeş beriji däl-de eýsemde Keremdigine, diňe Rehimsiz çözüji däl-de, eýsemde ýaşaýşyň we şatlygyň çeşmesidigine, durmuşyň içki kanuny hem söýgiden ybarat bolup durýandygyna we Alla Tamgallanyň Mukaddes Üç Görnüşden ybaratdygyna göz ýetirdi.
Şu günem biz adamzat taryhynyň dowamyny düýbünden üýtgeden wakany dabaraly belleýäris. Hudaý adam durmuşynyň jümmüşine aralaşýar, biziň birimiz bolýar, günälerimiziň, adamyň ejizliginiň we güýçsüzliginiň bütin labyryny Öz gerdenine atýar, adamlary çydap bolmaýan azapdan dyndyrmak üçin adamzadyň ähli günälerini Golgofa getirýär. Indi Hudaý elýetmez asmanda däl-de, bu ýerde, biziň bilen, biziň aramyzda. Her gezek Hudaýa ybadat edilende “Hristos biziň aramyzda!” diýlende, muňa jogap edip: “Bar we hemişe bolar” diýip aýdylýar. Munuň özi Hudaýyň Hut Öz Nusgasy bolan – Hristosyň, Öz ynamdarlarynyň arasyndaky Halas edijiniň bardygy barada aýdyň subutnamadyr. Onuň Keramatly Bedeni we Ganyni biz kabul edip, Onuň dini wesýetlerini ýerine ýetirmek ugrunda tagalla edip, biz Onuň bilen, biziň Halasgärimiz bilen hakyky gatnaşyga girýäris, şeýdip günämiziň geçilmegine eýe bolýarys.
Hristosa ynanýanlar we Onuň wepaly okuwçylary entäk ýerdäki durmuşynda Hristosyň keşbinde açyk mälim bolan Ýagty Jennediň şaýady bolýarlar. Biziň üstümize bu dünýäde biziň Mugallymymyz we Hudaýymyz Hristosyň güýji bilen günä we ýamana garşy durmakda mizemez bolmak, ýagşy işleri etmekde gowşamazlyk, biziň günäli hakylymyzy täze, rowaçlanýan adama özgertmek boýunça her günlük tagallalarymyzda ruhdan düşmezlik ýaly wezipeler ýüklenen.
Halas Ediji Hristos tarapyndan Hudaý babatynda hakyky gatnaşygyň mizemez, düýpli çelgisi bellenen – bu ähli adamlardyr, ýagny doganlarymyzdyr. Kesekileriň tapsyzlygyny, dert-belasyny öz üstümize alyp, bagtygaralaryň we garyp-gasarlara rehim etmek bilen, biz Hristosyň kanunyny (Gal.6:2) ýerine ýetirýäris hem-de biziň derdimizi alyp, kesellerimizi çeken Halasgäre meňzeýäris (Is.53:4).
Şu baglty we röwşen günde – bütin adamzat haýran galyp, Hudaýyň Oglunyň sallançagynyň daşyna dyza çökýär - Hristosyň Doglan Gününde beýlekileri ýatdan çykaryp bilmeris. Biziň şu gün ybadathanalarda alýan ajaýyp peşgeşimiz Ybadathananyň daşynda, Hristosyň ündeýşi ýaly däl-de, bu dünýäniň hözirini görýänlere-de uly möçberde berilmelidir (Kol.2:8). Eger biz siziň bilen olara geçirimlik etmesek – bu Hoş Habar olara ýetmän hem biler: eger biz ýüreklerimizidäki şatlygy paýlaşmak üçin ony doly açmasak, ol özlerinde bolmadyk, ýöne ony kabul etmäge taýýarlara hiç wagt galtaşyp bilmez.
Hudaý Oglunyň keşbinde adamzat tebigaty görlüp-eşidilmedik sepgide ýetdi. Biziň her birimiz diňe “Hudaýyň keşbi we kybapdaşy boýunça” döredilmän, eýsem Hristosyň üsti bilen indi Hudaý tarapyndan perzentlik alyndyk: biz eýýäm “keseki ýa-da gelmişek däl-de, Hudaýyň özine we Onuň Keramatlylaryna ýakynlaşdyk” (Ef.2:19). Hudaýa bu ýakynlyk we ýapyşmaklyk barada Taňrynyň dogasy, onda biz Ýaradana Asman Atasy hökmünde ýüzlenýäris.
Islendik adam durmuşyny bahasy ýokdur: çünki onuň bahasy Hudaýyň ýeke-täk Oglunyň Keşbe girmegi, Ýaşamagy, Ölümi we Direlmegi bilen öwezi dolundy. Bularyň hemmesi her bir adama aýratyn rehimli we ünsli garamaga itergi berýär, onuň bizden nä derejede tapawutlanýandygyna garamazdan. Keramatly Moswkadaky Filaretiniň (Drozdowyň) pikirine görä: “söýgi başga biriniň rowaçlygyna diri we netijeli gatnaşmakdyr”. Şol netijeli söýgä şu mukaddes we şatlykly günlerde – Hristosyň Doglan Gününde herkimi çagyrasyň gelýär: apostol Paweliň sözlerine görä, birek-birege dogan ýaly, sarpa goýup garaň, birek-biregi bela-beterden goraň, tagallalarda ruhdan düşmäň, Hudaýa gulluk ediň! (Rim. 12:10-11, Ýewr. 13:16).
Sizi Hristosyň Doglan Güni (Roždestwo) bilen tüýs ýürekden gutlaýaryn. Goý, söýginiň we parahatçylygyň Hudaýy (2 Kor. 13:11) biziň halkymyza we biziň her birimize Täze ýylda parahatçylygy we abadançylygy peşgeş bersin.


text:
Sap owazdan emele gelýän seslere çekimli sesler diýilýär. Türkmen dilinde 9 sany çekimli ses bar: a, o, u, y, e, i, ü, ö, ä. Olar aýdylanda, öýkenden gelýän howa agyz boşlugynda päsgelsiz çykyp gidýär.
Türkmen diliniň çekimlileri söz içinde hem gysga, hem uzyn aýdylyp ulanylýar. Birnäçe sözlerde çekimlileriň uzyn ýa-da gysga aýdylmagy sözüň manysyna täsir edýär. Käbir sözlerde olar gysga aýdylanda, bir many, uzyn aýdylanda, başga bir many aňladýar.
Ak diýen sözüň çekimlisini gysga aýtsak, bu söz suwuň we şoňa meňzeş zatlaryň akmagyny aňladýar. Eger bu sözüň çekimlisini uzaldyp aýtsak, onda başga many, ýagny bir zadyň reňkini aňladýar.
Türkmen diliniň çekimlileri özleriniň aýdylyşlary taýyndan iki topara bölünýärler: uzyn çekimliler we gysga çekimliler. Türkmen dilinde gysga we uzyn aýdylýan çekimlileriň ikisine derek hem ýazuwda şol çekimli üçin kabul edilen harpyň özi ýazylýar.
at (münülýän at, tüpeň at, bäbege at dakdylar).
Türkmen diline çekimliler aýdylyşlary boýunça diliň öňe we yza hereket etmegi taýyndan iki hili bolýar:
Inçe çekimliler: ä, ö, i, ü, e.
Inçe çekimliler aýdylanda dil öňe, alynky dişlere tarap süýşýär.
Ýogyn çekimliler: a, o, u, y.
Ýogyn çekimliler aýdylanda, dil yza süýşýär, alynky dişlerden daşlaşýar.
Türkmen sözlerinde ýa tutuş inçe çekimliler, ýa-da tutuş ýogyn çekimliler ulanylýar. Olar gatyşyp bilmeýär.
Eger sözüň birinji bognunda inçe çekimlileriň biri bolsa, onda onuň soňky bogunlarynyň hemmesinde hem inçe çekimliler bolýar. Şeýlelikde, inçe çekimliler özara sazlaşyp gelýärler.
iş - işçi, işçiler, işçilerde, işçilerdäki, işçileriň.
Eger sözüň birinji bognunda ýogyn çekimlileriň biri bolsa, onda onuň soňky bogunlarynyň hemmesinde hem ýogyn çekimliler bolýar. Şeýlelikde, ýogyn çekimliler özara sazlaşyp gelýärler.
balyk - balykçylar, balykçylaryň, balykçylaryňkyda.
Emma başga dillerden giren sözlerde we goşma sözlerde inçe we ýogyn çekimliler gatyşyp gelip biler.
pioner, direktor, telewizor, radio, partiýa, kitap, derýa.
Bu hili sözlere goşulma goşulanda, olaryň iň soňky bognuna seretmeli. Eger olaryň soňky bogny inçe bolsa, onda inçe goşulmalar goşulýar, ýogyn bolsa, onda ýogyn goşulmalar goşulýar.
pioner - pionerler, kitap - kitabyň, direktor - direktorymyz.
Türkmen diliniň çekimlileri diliň kentlewüge bolan gatnaşygy taýyndan iki topara bölünýär:
Dar çekimliler: y, i, u, ü.
Dar çekimliler aýdylanda dil kentlewüge tarap ýokary galýar. Şonda howanyň geçjek ýoly daralýar.
Giň çekimliler: a, ä, o, ö, e.
Giň çekimliler aýdylanda, dil kentlewükden aşak tarap gaýdýar, daşlaşýar. Şonda howanyň geçjek ýoly giňelýär.
Sözleriň ahyrynda gelýän y, i dar çekimlileri uzyn aýdylsa, olaryň yzyndan ý sesi ýazylýar.
gyý, diý.
Emma sözleriň ortasynda gelýän y, i dar çekimlileri uzyn aýdylsalar-da, olardan soň ý sesi ýazylmaýar.
gyz, tiz, kyn, gündiz.
Dar çekimlileriň ikinji bogunda düşüp galmagy üçin aşakdaky şertler gerek.
Asyl, pasyl, nesil, ylym sözlerine çekimli bilen başlanýan goşulma goşulanda, olaryň ikinji bognundaky dar çekimlilsi kadadan çykma hökmünde düşürilýär:
Aňry, bäri, ýokary, ileri ýaly tarap görkezýän sözlere d, k, r, s sesleri bilen başlan goşulmalar goşulanda, olaryň soňundaky dar çekimliler düşürilip ýazylýar.
-ýyş, -ýiş goşulyp ýasalan sözleriň soňuna çekimli ses bilen başlanýan goşulmalar goşulanda, -ýyş, -ýiş goşulmasynyň arasyndaky dar çekimliler düşürilip ýazylýar.
Türkmen diliniň çekimlileri aýdylanda, dodaklaryň gatnaşyp we gatnaşmazlygy taýyndan iki topara bölünýär:
Dodaklanýan çekimliler: o, u, ö, ü.
Bu çekimliler aýdylanda dodaklar aktiw gatnaşyp, olar tegelenýär we oňe tarap çömmelýär.
Dodaklanmaýan çekimliler: a, ä, y, i, e.
Bu çekimliler aýdylanda, dodaklar gatnaşmaýar.
Türkmen dilindäki dodak çekimliler iki topara bölünýär:
Giň dodak çekimliler sada sözleriň diňe birinji bognunda ýazylýarlar, soňky bogunlarda o eşidilse, a, ö eşidilse, e ýazylýar.
oglan, ördek, börek, sogan, dogan.
Dilimizde ulanylýan goşma sözlerde (inedördül, ýolgorkeziji, Daşhowuz, Aýsoltan, mekgejowen, otluçöp, günorta) we direktor, traktor ýaly internasional sözlerde giň dodak çekimliler diňe birinji bogunda däl, eýsem beýleki bogunlarda-da ýazylýarlar.
Giň dodak çekimliler (o, ö) sada sözleriň diňe birinji bogunda ýazylýar, emma dar dodak çekimliler (u, ü) sada sözleriň ikinji bognunda-da ýazylýarlar.
Eger-de sada sözleriň birinji bognunda dodak çekimlileriň (o, ö, u, ü) biri bolsa, onda olaryň ikinji bognundaky gysga aýdylýan dar çekimliler dodaklandyrylyp (u, ü) ýazylýarlar.
üzüm, goýun, çukur, ýolguç, ýumuş.
Sada sözleriň ikinji bognundan soňky bogunlarynda dar dodak çekimliler (u, ü) ýazylmaýar. Ikinji bognundan soňky bogunlarda u eşidilýän ýerinde y, ü eşidilýän ýerinde i ýazylýar.
üzümçilik, bolçulyk, guşçulyk.
Birinji bognunda dodak çekimlilerden biri bolan sözleriň ikinji bognundaky uzyn aýdylýan dar çekimliler dodaklandyrylman ýazylýar.
uzyn, toklynyň, üçimiz we ş. m.
Birinji bognunda dodak çekimlilerden biri bolan iki bogunly sözleriň soňky açyk bognunda dar dodak çekimliler ýazylmaýar.
goşgy, uly, gözi, tokly.
Şonuň ýaly sözlere çekimsiz ses bilen başlanýan goşulma ýa-da söz goşulyp, ikinji bogundaky dar çekimliler gysga aýdylsa, onda olar dodaklandyrylyp (u, ü) ýazylýar.
Dar dodak çekimliler (u, ü) düýp sözleriň ýapyk bognunda w çekimsiziniň öňünden we soňundan eşidilen ýerinde ýazylýarlar.
ýazuw, gawun, şarlawuk, gürlewük we ş. m.
Internasional sözlerde we "kanun, dessur, mazmun" ýaly sözlerde birinji bognunda dodak çekimliler bolsa-bolmasa, olaryň soňky bogunlarynda u dodak çekimlisi eşidilýän ýerinde ýazylýar.
Dar dodak çekimliler goşma sözleriň üçünji we dördünji bogunlarynda hem ýazylýarlar.
Oguldursun, düýeboýun, ikuçlulyk, atýüwrük we ş. m.
Sözleriň birinji bognunda uzyn aýdylýan dar ü dodak çekimlisinden soň ý ýazylýar.
güýç, süýt, üýrmek, düýrmek.
Sözleriň birinji bognunda uzyn aýdylýan dar u dodak çekimlisinden soň eşidilýän ýerinde ý ýazylýar.
duý, guý.
Sözleriň soňunda dar u dodak çekimlisi uzyn aýdylsa, onuň yzyndan degişli ýerinde w ýazylýar.
suw, guw.
Emma sözleriň ortasynda dar u dodak çekimlisi uzyn aýdylsa-da, onuň yzyndan w ýazylmaýar.
duz, surat.


text:
Bilişimiz ýaly Demirgazyk Koreýa (DK) dünýäde iň içine ýapyk döwlet hasaplanylýar. Adam haklary, Ykdysady azatlyk, Medýa azatlygy ýaly döwletler indeksinde köp ýyllardan bäri iň soňky orunda durup gelýär.
Dekabr 2011-e çenli atasy Kim Song II DK-nyň prezidentidi. Şol taryhda atasy duýdansyz aradan çykýar, ýerine üçünji aýalyndan bolan ogly Kim Jong Un saýlawlarda sesleriň 100% alyp geçýär. Ol bakalwr derejesini Şwesariýa-da galp pasport bilen okapdyr. Heniz gaty ýaş we esgeri ýa-da syýasy tejribesi bolmadyk Jong Un, şol wagtlar syýasatda iň güýçliler hatarynda hasaplanylýan daýzasy we gyz doganynyň ärine ölüm permany berýär. Watana dönüklik sebäpli 120 aç itiň öňüne zyňyp öldürdi diýilýär. Jong Un iň halaýan zatlary: şampanýa içmek, emmental we hawýara peýniri we gyzyl et,
DK-daky täsinlikler:
-Erkekler üçin 10, gyzlar üçin 28 saç modeli bar. Diňeje şularyň arasynda saýlap saçyny kesdirip bilýärler.
-Diňeje 3 TW kanaly bar. Ikisi 6-7-nji günler. beylekisi bolsa diňeje agşamlary ýaýlym berýär. TW-ler fabrikadan diňeje şu kanalara düzlüp çykarylýar, beýleki kanallara rugsat berilmeýär.
-Radýolar hem diňeje döwletiň frekanslaryny çekýän edip düzülen.
-Döwlet içinde telefon networky bar, ýöne diňeje döwlet içinde DK nomerleri üçin ýörgün. Daşarky döwletlere jaň edip bolanok.
-Diňeje döwlet edaralarynda we üniwersitetlerde internet bar. Ýöne munuň kontroly hem Jong Un-nyň partiýasy Komunist Partiýanyň kontrolynda.
-5 ýylda bir saýlaw bolýar. Elbetde diňeje bir dalaşgär gatnaşýar, şonuň üçinem sesleriň 100%-ini hem Jong Un alýar.
-Döwlete diňeje Hytaýdan we Rossiýadan girip bolýar.
-Diňeje bir howaýoly Air Korýo uçuşlaryna rugsat berilýär.
-Döwlete ýylda 2 müň turist gelýär. Gelen her turistiň başyna bir milise berilýär. nirelere gidip gezip biljekdigine we nireleriň suratyny düşürip biljekdigine hat-da kimler bilen gepleşip biljekdigine şol milise karar berýär.
-DK-da hususy maşynlara rugsat berilmeýär. Diňeje döwletiň rugsat beren adamlaryň maşynlary bar.
-Gije 11-den soň köçä çykmak gadagan we 12-den soň hem hemme ýerlerde tok öçürilýär. DK tötänleýin gap-garaňky bolýar.
-Her täze dogulan çaga derrew registrasiýa edilip, ömrüniň soňuna çenli gözleg astynda tutulýar.
-Döwletiň önümçiligi aýal gyzlaryň syrtyndadyr.
-Dk-da işçiler aýda 1-2 dollar gazanýar.
-Döwletde poçti hemmeler esger. Dünýäniň iň uly armiýasyna eýe diýip bileris. Armiýada 8 milýona golaý esger bolar.
-Erkekler üçin armiýa 10 ýyl, gyzlar üçin 3 ýyl.
-Dünýäniň iň uly stadiýony paýtagt Pýongýanda ýerleşýän 150 mün adamlyk Rungrado Maý Daý stadiýony.
-DK-da marihuana oty gadagan däl.
-Hemme mugallymlar hökman akordeýon çalyp bilmeli.
-Gübre az bolany üçin oba hojalyk we ekerançylykda adam dyşgysy (boky) hem ulanylýar.
-ABŞ-nyň symboly diýlip jynsy geýmek gadagan edilen.


text:
Şöhrat Ýagmyrow- milli kikboksing mekdebiniň tanymal wekilidir
Mary etrabynyň Parahat geňeşliginiň adamlary öz ildeşleriniň uly sport dünýäsinde şöhrat gazanjakdygy barada pikirem eden däl bolsa gerek. Kikboksing boýunça iri ýaryşlaryň ýeňijisi we olarda baýrakly orunlary eýelän Şöhrat Ýagmyrow 1995-nji ýylda şu obada dünýä indi. Şöhrat atadan ir galansoň, oňa we onuň uýasyna ejesi terbiýe bermeli bolupdy, bu hem belli bir derejede türgeniň açyk häsiýetini taplapdy.
Oglanjyklaryň köpüsi ýaly ol futbol oýnardy, hatda oňa çynlakaý ýapyşyp, bir ýyllap türgenleşdem.Bir gezek telewizorda kikboksýorlaryň gyzykly tutluşygyny görenden başa-baş söweşleriň bu görnüşini halady. Maryda kikboksing toparynyň işleýändigini bilenden 15 ýaşly ýetginjek olaryň birine ýazylyp, tälimçi Çary Bekmyradowyň elinde türgenleşip ugrady. Türgenleşikler şeýle bir oňa ýarady welin, ol halypasynyň tabşyrklaryny takyk ýerine ýetirip, armany-ýadamany bilmezdi. 4 aýdan soň ilkinji gezek gatnaşan welaýat boýunça ýaryşynda üçünji orny eýeledi. Soňra bir ýarym ýylyň dowamynda öz agramynda 2-nji, 1-nji ýerleri eýeläp ugrady.
2012-nji ýylda Aşgabatda geçirilen milli ýaryşda Şöhrat kümüş baýraga mynasyp boldy. Ussatly artýardy, söweş tilsimleri kämilleşýärdi. 19 ýaşly ýetginjek uly ýaşlylaryň arasynda geçirilen çempionatda 3-nji orny eýelände Russiýada geçirilen „Düýäniň göwher Kubogy“ ýaryşyna gatnaşmak üçin Türkmenistanyň ýygyndy toparyna alyndy. Bu gezegem 67 kg agramda birinji orny eýeledi. 2015-nji ýylda Latwiýada geçirilen kikboksing söweş sungaty boýunça halkara ýaryşda ýeňiş gazanandan soň Şöhrat Ýagmyrow sport ussady adyna mynasyp boldy. Şol ýyl Türkmenistanyň Milli sport we syýahatçylyk institutyna okuwa girdi, okuwy bilen bir hatarda biraz agyr agramda milli ýygyndy toparyň hatarynda çykyşlaryny dowam etdi. 2016-njy ýylda Finlýandiýada we Estoniýa geçirilen ýaryşlarda ol atyn hem-de kümüş baýraklara mynasyp bolýar. Şu ýyl Aşgabatda geçirilen Aziýa çempionatynda Şöhrat 71 kg agramda ýene bir altyn medal eýeledi.
Tälimçi Çary Bekmyradow onuň adatdan daşary çydamlylygyny, maksada okgunlylygyny, ýeňiş gazanmaga erjelligini, iň esasam sportuň şu görnüşinde wajyp bolan çakgan hereketlerini nygtaýar. Ol göwnaçyk we dostana ýigit. Onda gedemlik ýok, hemişe kömege taýýar we ýaş türgenlere bilýänini öwredýär.


text:
Habarlar 11 september 2017
Wakalaryň jümmüşinde
Türkmenistanyň Prezidenti wideoşekilli iş maslahatyny geçirdi
Iş maslahatynyň dowamynda paýtagtymyzy durmuş-ykdysady taýdan ösdürmek, ýurdumyzyň welaýatlarynyň ekerançylyk meýdanlarynda alnyp barylýan işleriň ýagdaýy, möwsümleýin oba hojalyk işleriniň barşy hem-de ilatymyzyň ýaşaýyş-durmuş derejesini yzygiderli ýokarlandyrmak bilen baglanyşykly meseleler ara alnyp maslahatlaşyldy.
Jemgyýet
Aşgabat Aziadasynyň ýadygärlik poçta markalarynyň toplumy
Olaryň birinde Aziadanyň maksatnamasyna girizilen sportuň ähli görnüşlerini dabaralandyrýan Wepaly alabaýyň keşbi, beýlekisinde bolsa olaryň piktogrammalary şekillendirilendir. Olar bilelikde Oýunlaryň nyşanlary hakynda uly bolmadyk beýanat bolup durýarlar.
Jemgyýet
Türkmenistanyň Prezidentiniň kitaplary – halkara neşir bäsleşiginiň ýeňijileri
Şu ýyl “Kitap sungaty” bäsleşiginiň baýraklary ugrunda on ugur boýunça 87 neşir bäsleşdi. Türkmen neşirýatçylary eýýäm birnäçe gezek ýeňiji bolupdylar we aýry-aýry ugurlarda baýrakly orunlary eýeläpdiler. Emma ýurdumyzyň döwlet neşirýat gullugynyň wekilleri hiç haçan şu ýylky ýaly üstünlikler gazanmandylar. Bu gezek bäsleşige Türkmenistandan 2016-njy ýylda çap edilen neşirleriň dördüsi hödürlenildi. Olaryň dördüsi hem ýokary baýraklara mynasyp boldy.
Aziada 2017
Bosgunlaryň ýygyndy toparyna dünýä rekordsmeni ýolbaşçylyk eder
Ýapyk binalarda we söweş sungaty boýunça V Aziýa oýunlaryna taýýarlyk görmek boýunça Ýerine ýetiriji komitetde habar bermeklerine görä bu toparyň ýolbaşçysy marafon aralyga ylgamak boýunça Keniýadan meşhur türgen Tegla Lorupedir.
Jemgyýet
Milli puluň we ýadygärlik teňňeleriň täze görnüşleri
Ýurdumyzyň Merkezi bankynda geçirilen metbugat maslahatynda habar berlişi ýaly, banknotlaryň ýüz taraplarynyň reňki we şekili öňki durkunda saklanyp, olaryň hemmesinde “Aşgabat 2017” oýunlarynyň nyşany şekillendirilen.


text:
Owganystan yslam respublikasynyň serhetýaka welaýatyndaky Akkine şäherçesinde beýik türkmen şahyry we akyldary Magtymguly Pyragynyň hormatyna özboluşly binagärlik görnüşdäki ýadygärligiň açylyş dabarasy boldy.
“Bu waka iki goňşy döwletiň arasyndaky gatnaşyklary berkitmäge hyzmat eder, olaryň halklary gadymdan gözbaş alýan doganlyk we ruhy ýakynlyk gatnaşyklary bilen bagly bolup, dostluk we hoşniýetli goňşuçylyk däpleriniň mizemezliginiň aýdyň mysalyna öwrüldi” diýlip, Türkmenistanyň resmi metbugatynyň habarynda bellenilýär.
Azatlyk Radiosynyň Owganystandaky habarçysy Şaýymerdanguly Myrady bu dabara gatnaşan Farýab welaýat geňeşiniň sekretary deputat Akmuhammet Nury bilen söhbetdeş boldy.


text:
Palestinanyň Saglyk ministrligi 2014-nji ýyldan bäri palestinalylar üçin iň ganly gün bolan duşenbe güni 58 adamyň ölüp, 2700 adamyň hem ok degmegi ýa başga sebäpler netijesinde ýaralanandygyny habar berdi. (Reuters)
Stambuldaky protestler
5-ni maýda Moskwada prezident Wladimir Putine garşy demonstrasiýa çykan protestçileriň ýüzlerçesi tussag edildi. Olar Putiniň 7-nji maýda geçiriljek inagurasiýasyndan öň “Ol biziň patyşamyz däl” diýen şygar astynda gurnalan köçe protestlerine gatnaşýardylar.
Ermenistanyň uniwersitet studentleri 29-njy aprelde golaýda geçirilen anti-hökümet protestlerine gol ýapyp, giň ýaýran korrupsiýany ýazgarmak bilen, protest lideri Nikol Paşinýanyň premýer-ministr saýlanmagyna goldawlaryny bildirmek üçin Ýerewanda köçe ýörişine çykdylar. (Azatlygyň Ermeni gullugy)
14-nji aprelde onlarça müň adam Budapeştiň köçelerine çykyp, premýer-ministr Wiktor Orbanyň alyp barýan syýasatyna garşylyklaryny bildirdiler. Olar golaýda geçirilen saýlawlaryň seslerini gaýtdan sanamagy, saýlaw kanunçylygyny üýtgetmegi, metbugat garaşsyzlygynyň goragyny talap etdiler. (Reuters)


text:
Türkmenistanda aýal-gyzlaryň daşky görnüşi, lybaslary babatynda nobatdaky çäklendirmeler girizildi.
Azatlyk Radiosynyň ýerli çeşmeleriniň we Türkmenistandaky ýagdaýlary yzarlaýan beýleki neşirleriň maglumatlaryna görä, resmiler ýurduň döwlet edaralarynda işleýän we ýokary okuw jaýlarynda okaýan aýal-gyzlaryň geýýän köýnekleri, özüne serenjam bermek üçin ulanýan kosmetiki serişdeleri babatynda, täze talaplary öňe sürüp başlapdyrlar.
Mundan beýläk aýal-gyzlaryň köýnekleri ýere çenli ýetip, diňe köwşüň ujy görner ýaly uzynlykda bolmaly; köýnekleriň ýeňleri hem barmaklaryň soňky bogunlaryna çenli uzynlykda bolmaly.
“Türkmenistanyň Hronikasy” neşiri Daşoguzdaky Oba-hojalyk institutynyň aýal mugallymlaryndan milli köýnekler bilen birlikde, olaryň içki geýim balakly bolmagy hem talap edip başlandyklaryny habar berýär.
Neşir geçen hepdäniň ahyrynda Daşogzuň etraplarynda degişli ýolbaşçylaryň ýörite ýygnaklary geçirip, bu täze talaplary ilata ýetirendiklerini aýdýar.
“Resmiler taryhy kökleri we milli medeni mirasy ýatdan çykarmaly däldigini aýtdylar. Esasan, mugallymlaryň lybaslary barada gürrüň edildi. Erkek mugallymlaryň işde gara kostýum-jalbarda, ak köýnekde we galstukda; aýallaryň hem ýaňly köýnekde, başy öýmede we balakly bolmalydyklary aýdyldy” diýip, neşir ýazýar.
Mundanam başga, aýallardan dyrnaklaryny reňklemezligi, gaşlaryny ütmezligi, kirpiklerini ösdürmezligi we saçlaryny açyk reňke boýamazlygy talap edilipdir.
Ýygnakdan soň, ýagny duşenbe gününden başlap, bilim edarlarynda aýal mugallymlaryň köýneklerini galdyryp, balak geýip-geýmändikleri barlanyp başlanypdyr.
Bu aralykda, “Türkmenistanyň Alternatiw habarlary” neşiri-de Türkmenistanda aýal-gyzlardan köýnekleriniň giň bolmagy, ýagny bilini alkymlap durmazlygy talap edilip başlandygyny habar berýär.
“Gadymy döwre gaýdyp geldik. Men 20 ýaşymda, indi näme garry enem ýaly gezeýinmi?! Indi, näme paranja geýmeklerini talap etjeklermikä?!” diýip, aşgabatly gyzlaryň biri “Türkmenistanyň Alternatiw habarlary” neşirine ýazypdyr.
Ýatladyp geçsek, Azatlyk Radiosynyň ozal-da habar berşi ýaly, şu aýyň başynda Türkmenistanda aýal-gyzlaryň suwa düşülýän geýimlerini, has takygy bikini-kupalnikleri we şortylary ýurduň çäklerine getirmek gadagan edilipdi. Şonda Azatlyk Radiosy bilen anonim ýagdaýda gürleşen gümrük işgärleriniň biri gadagançylygyň “türkmenleriň ahlak nukdaýnazaryndan, ýagny türkmen gyzlarynyň kupalnik geýmeli däldigi” sebäpli girizilendigini aýdypdy.
Şol bir wagtda, Türkmenistanda döwlet edaralarynda işleýän aýal-gyzlara dyrnaklaryny we kirpiklerini ösdürmegine, saçlaryny has açyk reňke boýamagyna girizilen gadagançylykdan soň, gümrükden açyk reňkli saç boýaglarynyň, şeýle-de kirpikleri we dyrnaklary ösdürmek üçin niýetlenen serişdeleriň-de geçirilmeýändigi barada maglumatlar peýda bolupdy.
Ýeri gelende bellesek, türkmen häkimiýetleri ýurtdaky aýal-gyzlaryň daşky görnüşi bilen baglylykdaky çäklendirmeleri has irräkden girizip başlapdy: 2013-nji ýyldan başlap, dürli köpçülikleýin çärelerine gatnaşýan gyz talyplardan gyrmyzy reňkli köýnek bilen birlikde, ýaglyk dakmak; ýokary okuw jaýlarynda durmuşa çykan, hatda aýrylyşan gyz talyplardan, başlaryny ýa gyňaç ýa-da öýme bilen örtmek tabşyrylypdy.
Döwlet resmileri we mediasy ne raýatlaryň daşky lybaslary bilen baglylykda girizilen gadagançylyklar, ne-de olaryň sebäpleri barada maglumat berýärler.


text:
12 Haziran 2015 Cuma
Türkmenistanyň Prezidenti Karara Gol Çekdi
Berkarar döwletimiziň bagtyýarlyk döwründe ýurdumyzda ýaşlarymyzyň ylymly, bilimli nesiller bolup ýetişmegi we häzirki zaman ylmynyň gazananlaryna mynasyp goşandyny goşmagy üçin ähli şertler döredilýär. Eziz Diýarymyzyň röwşen geljegi üçin ýokary bilimli, ylymly, giň dünýägaraýyşly, hünärine ussat, başarnykly ýaşlary kemala getirmek biziň baş maksatlarymyzyň biridir. "Türkmenistanyň ýaşlarynyň arasynda ylmy işler boýunça bäsleşik geçirmek hakynda" Türkmenistanyň Prezidentiniň 2015-nji ýylyň 6-njy fewralynda çykaran 14109-njy kararyna laýyklykda, ata Watanymyzyň zehinli ýaşlaryny ylymda, bilimde we täze tehnologiýalar boýunça has ähmiýetli we tutumly işlere höweslendirmek maksady bilen, şeýle hem Ylymlar güni mynasybetli Türkmenistanyň Prezidenti Karara gol çekdi. Resminama laýyklykda, ýaş alymlaryň we talyplaryň bir topary Türkmenistanyň Ylymlar akademiýasynyň we Türkmenistanyň Magtymguly adyndaky Ýaşlar guramasynyň Merkezi Geňeşiniň 2015-nji ýylda ylmy işler boýunça bilelikde geçiren bäsleşiginiň ýeňijileri diýlip yglan edildi we baýraklar bilen sylaglanyldy. Karar metbugatda dolulygyna çap edilýär.
***
Türkmenistanyň Prezidentiniň Karary bilen, Zakirjan Jumakulyýewiç Kurbanow Lebap welaýatynyň Sakar etrabynyň häkiminiň orunbasary wezipesine bellenildi.
Kaydol: Kayıt Yorumları (Atom)


text:
Bişkegiň şäher sudy öňki baş prokuror we oppozision kanun çykaryjy Aida Salyanowa babatynda bäş ýyl şertli türme tussaglygyna degişli jezany güýjünde saklady.
Salyanowa suduň 7-nji fewralda çykaran kararyndan şikaýat etjekdigini žurnalistlere aýtdy.
Oktýabr aýynda Bişkegiň Lenin etrap sudy Salyanowanyň öz wezipesinden hyýanatçylykly peýdalanmakda günälidigi aýtdy we ony bäş ýyl türme tussaglygyna hökümet etdi, emma kararyň durmuşa geçirilmegini onuň iki ýaşly gyzy 14 ýaşyna ýetýänçä yza tesdirdi.
“Ata-Meken” oppozision partiýasynyň baş agzasy Aida Salyanowa özüne garşy gozgalan işi ret edip, ony syýasy matlaply atlandyrýar.
Häkimiýetler Salyanowa garşy derňewleri mart aýynda, “Ata-Meken” partiýasynyň prezidentlige dalaşgär hökmünde öňe süren öz lideri Ömürbek Tekebaýewiň tussag edilmeginiň yzýany başlapdy.


text:
Eziz watandaşlar!
Mähriban halkym!
Berkarar döwletimiziň bagtyýarlyk döwrüniň Mirasa sarpa goýmak, Watany özgertmek ýyly tamamlanyp barýar. Biz il-ýurt bähbitli maksatnamalarymyzy durmuşa geçirmekde ýokary netijeler gazanylan 2016-njy ýyl bilen hoşlaşyp, ata Watanymyzy täze belentliklere çykarjak 2017-nji ýyly uly ruhubelentlik bilen garşylaýarys.
Täze ýyl Gündogar müçenamasy boýunça takyk ýyly. Towuk türkmenlerde ýedi hazynanyň biri hasaplanýar. Goý, takyk ýyly her bir maşgala abadançylyk we rysgal-döwlet getirsin!
Berkarar Watanymyzy ösdürmekde, milli gymmatlyklarymyz y baýlaşdyrmakda 2016-njy ýylda hem tutumly işler amala aşyryldy. «Döwlet adam üçindir!» diýen syýasaty alyp barýan berkarar döwletimiziň ykdysadyýetini ösdürmäge, halkymyzyň hal-ýagdaýyny ýokarlandyrmaga itergi berjek köpsanly iri desgalar guruldy.
Biz geçen ýyl paýtagtymyz Aşgabatda Oguzhan adyndaky Inžener-tehnologiýalar uniwersitetiniň binalar toplumyny, Halkara howa menzilini, «Aşgabatenergo» önümçilik birleşiginiň «Paýtagt» dolandyryş merkezini, birnäçe lukmançylyk merkezlerini, Ahal welaýatynyň Ak bugdaý etrabynda mebel toplumyny, Gökdepe etrabynyň Kärizek geňeşliginde Aba Annaýew obasyny, Balkan welaýatynyň Serdar şäherinde çagalar sagaldyş we dynç alyş merkezini ulanmaga berdik.
Daşoguz welaýatynyň S.A.Nyýazow adyndaky, Lebap welaýatynyň Garabekewül we Mary welaýatynyň Mary etraplarynda döwrebap obadyr şäherçeleri dabaraly ýagdaýda açdyk. «Awaza» milli syýahatçylyk zolagynda hem täze kottejler toplumyny, ýaht-kluby we bäş ýyldyzly myhmanhanany ulanmaga berdik.
Ýaňy-ýakynda bolsa iri desgalaryň ýene-de birini Aziýa halkara demir ýol ulag geçelgesiniň birinji tapgyry bolan Atamyrat — Ymamnazar — Akina bölegini işe girizdik. Türkmeniň bereketli topragynda tebigy baýlyklaryň egsilmez gorlary bar. Biz bu baýlyklary halkymyzyň bähbidine, bütin adamzadyň hatyrasyna gönükdirmäge çalyşýarys.
Merdana daýhanlarymyz hem tamamlanyp barýan ýylda gallanyň we pagtanyň bol hasylyny ýetişdirdiler. Watan harmanyna 1 million 600 müň tonnadan gowrak guşgursak bugdaý, 1 million 100 müň tonnadan hem köp «ak altyn» tabşyrdylar.
Telekeçiler ata Watanymyzyň ykdysady kuwwatyny artdyrmaga saldamly goşant goşýarlar. Daşary ýurt harytlarynyň ornuny tutýan we beýleki döwletlere iberilýän, bäsleşige ukyply önümleriň önümçiligini barha ösdürýärler. Biz geljekde hem ykdysadyýetimiziň bu ulgamyny höweslendirmäge, kiçi we orta telekeçiligi ösdürmäge uly üns bereris.
Eziz watandaşlar!
Mähriban halkym!
Geçip barýan ýylda ýurdumyzyň saglyk ulgamyny hil taýdan täze derejä çykarjak giň gerimli özgertmeler amala aşyryldy. Häzirki zaman hassahanalary we saglyk merkezleri guruldy.
Geljegimiz bolan ýaş nesillere döwrebap bilim we terbiýe bermek, olaryň beden taýdan sagdyn bolup ýetişmeklerini gazanmak hem örän möhüm wezipeleriň biridir. Bu wezipeleri üstünlikli ýerine ýetirmek üçin ýurdumyzda netijeli işler alnyp barylýar.
Ylmy ösdürmek, ylmyň we tehnikanyň gazananlaryny önümçilige ornaşdyrmak halk hojalygyny ösdürmegiň netijeli usuly bolup durýar. ХХI asyr — ylym asyry hasaplanýar. Sebäbi, döwleti ösdürmek ylmy ösdürmek bilen aýrylmaz baglydyr. Şoňa görä-de, biz ylmy-tehniki we innowasion maksatnamalaryň durmuşa geçirilmegine aýratyn ähmiýet berýäris.
Bedenterbiýe we sport ulgamy boýunça hem geçen ýyl ýurdumyzda düýpli işler amala aşyryldy. Türgenlerimiziň halkara ýaryşlarynda gazanýan üstünlikleri biziň tagallalarymyzyň ýerine düşýändigini aýdyň görkezýär. Biz sporty we köpçülikleýin bedenterbiýäni ösdürmek boýunça geçirýän işlerimizi geljek ýylda has-da giňelderis.
Nesip bolsa, täze ýyl Aşgabatda Ýapyk binalarda we söweş sungaty boýunça V Aziýa oýunlary geçiriler. Bu Oýunlary ýokary derejede we guramaçylykly geçirmek boýunça alyp barýan işlerimizi hem güýçli depginde dowam ederis.
Geçip barýan ýyl Bitarap döwletimiz üçin halkara hyzmatdaşlygynda hem örän netijeli boldy. Berkarar Watanymyz indi bäşinji gezek Birleşen Milletler Guramasynyň Baş Assambleýasynyň mejlisiniň wise-başlyklygyna saýlandy. Türkmenistanyň bu abraýly Guramanyň ençeme ýöriteleşdirilen edaralaryna we komissiýalaryna, ýaňy-ýakynda bolsa Energetika Hartiýasynyň Başlyklygyna saýlanmagy halkymyz we döwletimiz üçin örän uly mertebedir.
Bu mysallar bitarap döwletimiziň halkara abraýynyň barha ýokarlanýandygynyň, netijeli daşary syýasaty alyp barýandygynyň aýdyň mysalydyr. Biz ygtybarly hyzmatdaş hökmünde Birleşen Milletler Guramasy bilen hemişe netijeli gatnaşyklary ösdüreris.
Siziň bilşiňiz ýaly, şu ýylyň sentýabr aýynda Aşgabatda Ýaşulularyň nobatdaky maslahatyny ýokary derejede geçirdik. Maslahatda Türkmenistanyň Konstitusiýasy rejelenen görnüşde kabul edildi. Biz Esasy Kanunymyza laýyklykda, özgertmeler ýoly bilen ynamly öňe gideris, il-ýurt bähbitli işlerimizi täze ýylda hem üstünlikli alyp bararys. Raýatlarymyzyň azatlyklaryny we hukuklaryny üpjün ederis.
Hormatly watandaşlar!
Mirasa sarpa goýmak, Watany özgertmek ýylynda medeniýeti ösdürmek, milli mirasymyzy baýlaşdyrmak boýunça hem netijeli işler amala aşyryldy. Biz Mary welaýatynda Medeniýet hepdeligini geçirdik. Bu çäreler asyrlardan gözbaş alýan ruhy mirasymyzyň hem-de milli medeniýetimiziň özboluşly baýramyna öwrüldi. Nesip bolsa, täze ýyl Medeniýet hepdeligini gözel paýtagtymyz Aşgabatda geçireris.
Bitarap döwletimiziň medeni syýasaty dünýä ýurtlary bilen dost-doganlyk gatnaşyklaryny ösdürmekden, medeni hyzmatdaşlygy giňeltmekden ybaratdyr. Daşoguz şäheriniň 2016-njy ýylda Garaşsyz Döwletleriň Arkalaşygynyň medeni paýtagty diýlip yglan edilmegi, daşary ýurtlarda Türkmenistanyň, ýurdumyzda dostlukly döwletleriň Medeniýet günleriniň geçirilmegi muňa aýdyň şaýatlyk edýär.
Türki dilli döwletler bilen doganlyk gatnaşyklarymyzyň gerimi hem barha giňelýär. Şu ýyl ýurdumyzda geçirilen çärelere doganlyk döwletleriň wekilleri, türki dilli ýurtlarda geçirilen çärelere bolsa, sungat ussatlarymyz işjeň gatnaşdylar. Biz bu gatnaşyklary mundan beýläk-de ösdüreris.
Hormatly adamlar!
Men ýagşy umyt-arzuwlar bilen garşy alýan 2017-nji ýylymyzyň hem uly ösüşleriň, ruhubelentligiň we üstünlikleriň ýyly boljakdygyna berk ynanýaryn. Täze ýylda il-ýurt bähbitli maksatnamalarymyzy, uly tutumlarymyzy amala aşyrmakda mähriban halkymyň yhlasly we tutanýerli zähmetine bil baglaýaryn.
Nesip bolsa, 2017-nji ýylda biz Ýaşulularyň maslahatyny Ahal welaýatynda geçireris. Pähim-paýhasly ýaşulularymyz bilen ýurdumyzy mundan beýläk-de ösdürmegiň, halkymyzyň abadan we bagtyýar durmuşda ýaşamagynyň aýdyň ýoluny görkezjek döwletli maslahat ederis. Öňde duran möhüm wezipelerimizi kesgitläris.
Ýaşulularyň şu ýyl Aşgabatda geçirilen maslahatynda belleýşim ýaly, 2017-nji ýyl uly taryhy wakalara beslener. Türkmenistanyň Prezidentiniň saýlawlary şol wakalaryň arasynda örän möhüm ähmiýete eýe bolar.
Saýlawlara ilkinji gezek syýasy partiýalaryň üçüsiniň, ýagny Türkmenistanyň Demokratik partiýasynyň, Agrar partiýasynyň hem-de Senagatçylar we telekeçiler partiýasynyň gatnaşmagy onuň ýokary derejede bäsleşikli geçmegini üpjün eder. Men Prezident saýlawlarynyň biziň raýatlarymyzyň durmuş-syýasy işjeňligini we kämilligini has-da artdyrjakdygyna berk ynanýaryn!
Her ýylda bolşy ýaly, biz Täze ýylda hem mähriban halkymyzyň ýaşaýyş-durmuş derejesini has-da ýokarlandyrmak meselesine aýratyn üns bereris. Zähmet haklarynyň, pensiýalaryň, döwlet kömek pullarynyň we talyp haklarynyň möçberlerini ýene-de köpelderis.
Mähriban halkym!
Eziz watandaşlar!
Şu ýyl biz ata Watanymyzyň Garaşsyzlygynyň 25 ýyllyk şanly baýramyny uly dabaralara besläp, giňden belläp geçdik. Ýurdumyz çärýek asyryň içinde müňýyllyklara barabar ýol geçdi. Syýasy, ykdysady we medeni-ynsanperwer ugurlarda ynamly ösýän, abraýly döwletleriň biri hökmünde dünýäde ykrar edildi.
Hormatly watandaşlar!
Ýene sanlyja minutlardan biz Täze ýyla gadam basarys. Goý, 2017-nji ýyl ata Watanymyz we mähriban halkymyz üçin asudalygyň hem-de abadançylygyň, rowaçlyklaryň we üstünlikleriň ýyly bolsun!
Täze ýylda size berk jan saglyk, halal ojaklaryňyza agzybirlik we rysgal-bereket arzuw edýärin!
Täze 2017-nji ýylyňyz gutly bolsun, eziz watandaşlar!
«Watan» gazeti.
01.01.2017 ýyl.


text:
Türkmenistanyň Döwlet medeniýet merkeziniň Döwlet muzeýi 2017-nji ýylyň 17-nji martynda Milli bahar baýramy mynasybetli gurnan “Bagtyýarlyk döwrüniň bahary” atly sergisiniň açylyşyna ony synlamak isleýänleriň hemmesini çagyrýar.
Bagtyýarlyk döwrüniň bahary
- Müňýyllyklardan gözbaş alyp gaýdýan, parahatçylyk,
dostluk, ynsanperwerlik we hoşniýetli goňşuçylyk däplerini,
umumadamzat ýörelgelerini dabaralandyrylýan
baýramlaryň biri hem gadymy Nowruz baýramydyr.
Türkmenistanyň Prezidenti
Gurbanguly Berdimuhamedow
Sagdynlygyň we ruhubelentligiň ýyly diýlip yglan edilen 2017-nji ýylda Halkara Nowruz güni giňden bellenip geçilýär.
2010-njy ýylda BMG-niň Baş Assambleýasynyň 64-nji mejlisinde Nowruz baýramy Halkara Nowruz güni diýip yglan edildi. Şondan bäri hem bu baýram dostlugyň-doganlygyň baýramy hökmünde dünýäde giňden bellenilip geçilýär. Munuň özi Nowruzy baýram hökmünde belleýän halklary, ýurtlary ýene-de bir mertebe ýakynlaşdyrdy. Dostlukly gatnaşyklary öňküdenem ýokary derejä göterdi.
Häzirki döwürde Nowruz Eýranda we Owganystanda 21-nji martdan başlanýan Täze ýylyň resmi başlangyjy hökmünde bellenilýär. Şeýle hem bu baýram Türkmenistan, Azerbaýjan, Täjigistan, Albaniýa, Yrak, Hindistan, Gyrgyzystan, Makedoniýa, Türkiýe, Özbegistan, Gazagystan döwletlerinde we Russiýa federasiýasynyň Tatarystan, Başkyrdystan, Dagystan respublikalarynda we beýleki sebitlerde giňden bellenilýär.
Birleşen Milletleriň bilim, ylym we medeniýet meseleleri boýunça guramasynyň (ÝUNESKO) adamzadyň maddy däl medeni mirasynyň sanawyna girizilen halkara Nowruz güni dünýä halklarynyň, şol sanda türkmen halkynyň özboluşly hem-de köpugurly belent ruhy we ahlak gymmatlyklaryny, taryhy-medeni däplerini beýan edýär. Asyrlaryň jümmüşinden gözbaş alyp gaýdýan Nowruz baýramy täzelenişe we döredijilige, parahatçylykly durmuşa ruhlandyrýar, hoşniýetli goňşuçylyk we birek-birege hormat goýmak däplerini pugtalandyrýar.
Nowruz gününe gabatlap ýurdumyzda bellenilip geçilýän Milli bahar baýramy diňe bir tebigatyň däl, ynsanlaryň we milletiň arasyndaky sazlaşykly gatnaşygyny, dost-doganlygyny dabaralandyrýan baýramçylyga öwrüldi.
Türkmenistanyň Döwlet medeniýet merkeziniň Döwlet muzeýinde hem Milli bahar baýramy uly dabara bilen bellenilýär we şu sebäpli muzeýde “Bagtyýarlyk döwrüniň bahary” atly baýramçylyk sergisi gurnaldy. Sergide ussat türkmen suratkeşleriniň eserleri ýerleşdirilen. Türkmen nakgaşlary öz eserlerinde türkmen baharynyň gözel tebigatyny wasp edýärler. Şeýle-de muzeý gaznalaryndan çykarylan milli egin-eşikler, haly we haly önümler, türkmen gelin-gyzlaryň bezeg şaýlary we häzirki zaman zergärçilik eserleri we Nowruz baýramçylygynyň esasy milli tagamy semenäni taýýarlamakda ulanylýan gök maýsalar serginiň görnükli ýerinde orun tutýar.


text:
Türkmenistanda geçýän iki günlük ylmy maslahata dünýäniň 16 ýurdundan 180 gowrak alymyň we ekspertiň gatnaşýandygy aýdylýar. Türkmenistanyň prezidenti G.Berdimuhamedowyň Foruma gatnaşyjylara Ýüzlenmesinde konferensiýada ara alyp maslahatlaşmaga girizilen problemalar, öňe sürlen pikirler we teklipler Türkmenistanyň «Altyn asyr» kölüniň sebitiň ekologiýa ýagdaýyny gowulandyrmakdaky möhüm roluny has-da berkider diýilýär.
Şor suwlary gaýtadan ulanmagyň maslahaty
Türkmenistanyň Ylymlar Akademiýasynyň ýaýradan maglumatyna görä, maslahatda kollektor-drenaž suwlaryny ulanmagyň ylmy-tehniki, sosial-ykdysady we ekologiki aspektleri, zeý suwlaryny ekerançylyk, maldarçylyk, balykçylyk, öri meýdanlaryny suwlulandyrmak ýaly pudaklarda ulanmakda gazanylanlar barada maslahat edilýär.
Şeýle-de maslahatda kollektor-drenaž işleriniň täsir ýetirýän zonasyndaky biologiki we geologiki durumuň özgermegi, zeý suwlaryny arassalamak we duzsuzlandyrmak baradaky täze tehnoloigiýalar we enjamlar dogrusynda gürrüň edilýär.
Gyrgyzystanly suw spesialisti Kaýrat Moldaşow Türkmenistanda şor suwlaryň ýygnalyp, gaýtadan ulanylmagy barada edilýän işleri gutlaýar we munuň ýurduň ykdysadyeti üçin möhümdigini, sebäbi Türkmenistanyň çöllük ýurtdugyny, ol ýerde suwuň her damjasynyň altyna barabardygyny aýdýar.
“Emeli köl sebitiň ekologiýasyna howp salýar”
Düýbi Londonda ýerleşýän Uruş we parahatçylyk maglumatlary institunynyň Merkezi Aziýaly bilermenleriň pikir-garaýyşlary esasynda taýýarlan analiz makalasynda bu kölüň sebitiň ekologiýasyny has-da ýaramazlaşdyrmak ähtimallygyndan alada bildirilýär.
Bu pikiriň tarapdarlary Türkmenistanda ýygnalan şor suwuň köp böleginiň aşagyndaky topraga siňjegini, bir böleginiň bolsa gyzgyn günüň astynda bugarjagyny we zäherli himiki maddalardan doly ýeliň çar tarapa ýaýrajagyny aýdýarlar. Olar Aral köli, Sarygamyş köli babatadaky ýalňyşlaryň gaýtalanmaly däldigini duýdurýarlar.
Türkmen ýazyjysy Amanmyrat Bugaýewiň pikirine görä, Türkmenistanda ýerleriň ummasyz kän mukdarda şorlaşmagy Garagum kanalynyň başky proýektiniň üýtgedilip, başga ýerden çekilmegi bilen bagly. Ol «Altyn asyr» kölüne ýeriň ýarasyny bejermek, ony şor suwlardan
Türkmenistanda ýerleriň ummasyz kän mukdarda şorlaşmagy Garagum kanalynyň başky proýektiniň üýtgedilip, başga ýerden çekilmegi bilen bagly.
A. Bugaýew Türkmenistanyň SSSR-de tokaýlyk boýunça dördünji orunda durandygyny, sebäbi şol wagt Garagumdaky sazak jeňňellikleriniň hem hasaba alnandygyny aýdýar. Onuň pikirine görä, zeý suwlarynyň Garagumyň ösümlik, janly-jandar dünýäsine hem ýaramaz täsir etmegi mümkin.
Resmi maglumatlara görä, «Altyn asyr» kölüniň uzynlygy 100 km, ini 19 km. Bu köle ýylda 10 milliard kubometr suw ýygnanmaly we soň ol suw gaýtadan ulanylyp, ýurda ullakan peýda getirmeli.
Uruş we parahatçylyk maglumatlary instituty synçylara salgylanyp, bu kölüň ummasyz mukdarda suw we pul iýjegini ýazýar. Bu institutyň maglumatyna görä, 2002-nji ýylda kölüň düşjek gymmatynyň dört milliard dollardygy aýdylyp, soňra bu çykdajy 6.5 milliard dollara ýetipdir.


text:
2016-njy ýylda ýer reformalaryna garşy protest gurnandygy üçin 5 ýyl türme tussaglygyna höküm edilen gazak aktiwisti özüniň hiç bir ‘utanç’” we ökünç duýmaýandygyny aýdýar.
Maks Bokaýew 26-njy ýanwarda, sud diňlenişiginiň arakesmesinde internet arkaly Azat Ýewropa/Azatlyk radiosy bilen gürleşdi.
Ol özüniň Demirgazyk Gazagystan regionyndaky türmä, dogduk sebiti bolan Atyrau regionyndan 3 müň km çemesi uzaga geçirilmegine gaşy şikaýat etdi.
Demirgazyk Gazagystanyň paýtagty Petropawl şäherinden wideo baglanyşyk esasynda gürleşen Bokaýew Azatlyk radiosynyň gazak gullugyna beýleki tussaglaryň, näme üçin basylandygyny eşidip, özüne hormat goýýandyklaryny gürrüň berdi.
"Men öz eden işime hiç wagt ökünmedim. Häzirki ýagdaýlarda biziň ýurdumyzda türmä basylmak utançly ýa ökünçli bir zat däl” diýip, Bokaýew aýtdy.
Ol özüniň tussaglygyny syýasy äheňli hasaplaýar.


text:
“Türkmengaz” Döwlet konserniniň okuw merkezi Aşgabatda, Çoganly ýaşaýyş toplumynda açyldy. Ak mermerli binalar toplumy 3 gektar meýdanda ýerleşdirildi.
Ýurdumyzyň känlerinde işjeň ornaşdyrylýan innowasion enjamlary we tehnologiýalary çalt hem-de ýokary hilli özleşdirmek üçin bu ýerde hemme şertler döredildi. Merkezde bir wagtyň özünde 120 hünärmen hünär derejesini ýokarlandyryp biler.
“Türkmennebitgazgurluşyk” Döwlet konserni desganyň gurluşygynyň potratçysy bolup çykyş etdi, “Dowamat” Hojalyk jemgyýetiniň hünärmenleri onuň taslamasyny düzdüler we kömekçi potratçylyk işlerini ýerine ýetirdiler. Innowasion okuw enjamlarynyň getirilmegini Koreýanyň “LG International Corp” kompaniýasy üpjün etdi.
Üç gatly okuw binasynda okuw otaglarynyň ýedisi hem-de ýörite enjamlaşdyrylan barlaghanalaryň dördüsi ýerleşdirildi.
Elektrotehniki barlaghanada her bir hünärmen üçin niýetlenen aýratyn diwarlyklar bar. Olar buraw desgalarynyň, guýularyň, turbageçirijileriň hem-de kompressor beketleriniň işini aýdyňlyk bilen görkezýär. Şeýle hem olar islendik ýagdaýy şöhlelendirmäge hem-de okuwlaryň çäklerinde has amatly çözgütleri tapmaga we şeýlelikde, döwrebap desgalaryň işlemeginiň has oňaýly ýagdaýlaryny kesgitlemäge mümkinçilik berýär.
Onuň golaýynda ýerleşen audiowizial barlaghana häzirki zaman aralykdan dolandyryş ulgamlarynyň işiniň ýagdaýyny içgin öwrenmäge, tehnologiki proseslere hem-de simsiz aragatnaşyk ulgamlarynyň işine gözegçilik etmäge ýardam berýär. Döwrebap diwarlyklar dürli önümçilik ýagdaýlaryny öwrenmäge, simsiz aragatnaşyk ulgamyny sazlaşdyrmaga hem-de olaryň bökdençsiz işini üpjün etmäge mümkinçilik berýär.
3D ulgamynyň hem-de “Seabery Soluciones” kompaniýasynyň önümi bolan ýörite abzallaryň kömegi bilen dürli enjamlaryň kebşirlenilişini görkezýän ýörite diwarlyklar bilen üpjün edilen okuw otaglary hem aýratyn täsir galdyrýar. Şeýlelikde, okuw otagynda işiň ähli tapgyrlary bilen baglanyşykly anyk ýagdaýlar döredilýär.
Okuw merkezinde döwrebap buraw enjamlarynyň işini özleşdirmäge mümkinçilik berýän diwarlyklar hem bar. Kompýuter otaglary usulyýet taýýarlygy ýeňilleşdirýär. “Schlumberger” hyzmat ediş kompaniýasynyň ýöriteleşdirilen otaglary hem bar.
“Eni Türkmenistan Limited” kompaniýasy tarapyndan enjamlaşdyrylan okuw otaglarynda taslama işlerini ýerine ýetirmek boýunça çäreler öwreniler.
Okuw binasynda şeýle hem maslahatlar zaly, naharhana, dynç alyş otaglary, okuwyň netijeli bolmagy hem-de mugallymlaryň işlemegi üçin ähli zatlar bar. Üsti aýna üçekli ajaýyp eýwan okuw binasynyň özboluşly bezegine öwrüldi. Onda oňaýly dynç alyş zolagy hem-de gyşky bag ýerleşýär.
Umumy ýaşaýyş jaýynyň bäş gatly binasy hem ähli talaplara laýyklykda enjamlaşdyryldy. Kaşaň myhmanhana otaglaryndan birjik-de pes durmaýan umumy ýaşaýyş jaýynyň otaglary howa gözegçiligi ulgamlary, döwrebap we has oňaýly mebeller bilen üpjün edildi.


text:
Siz özüňiziň iPhone we Android ulgamynda işleýän (Samsung, HTC, Sony, Huawei we başga) telefonlaryňyza Telegram sosial ulgamyny indirip bilersiňiz.
Telegramy telefonyňyza oturdanyňyzdan soň, gözleg bölümine Azatlyk ýa-da @azatlykradiosy ýazyp, Azatlyk Radiosynyň kanalyna goşulyp bilersiňiz. Bu toparyň telefon belgileri: +420 773 797 383 ýa-da +420 724 168 983
Siz bu kanalyň islendigine agza bolanyňyzdan soň, Türkmenistana degişli iň soňky we iň täze habarlary, wideolary we suratlary, şeýle-de audiolary alyp bilersiňiz.
Azatlyk Radiosynyň sahypasy 100% howpsuzdyr. Toparyň agzalary biri-biriniň belgilerini görüp bilmeýärler. Siz diňe Türkmenistanyň durmuşy bilen bagly iň soňky habarlary alarsyňyz. Siz islendik pursat topardan çykyp we oňa ýaňadandan agza bolup bilýärsiňiz.
Siziň, Türkmenistanyň hem içinde, hem-de daşynda, ýurduň durmuşy bilen bagly soňky habarlary yzarlamaga mümkinçiligiňiz bolar.
Telegram arkaly siz bize öz maglumatlaryňyzy hem ýollap bilersiňiz. Azatlyk Radiosy size habar berýärkä, siz hem özüňiziň sebitiňizde, welaýatyňyzda, etrabyňyzda, obaňyzda bolýan ýagdaýlar barada Azatlyk Radiosyna habar berip bilýärsiňiz.
Muny etmek üçin siz öz kontaktlaryňyzyň arasyna +420 773 797 383 ýa-da +420 724 168 983 telefon belgilerini giriziň.
Siziň Azatlyk Radiosy bilen söhbetdeşligiňiz doly gizlin bolar. Telegramda, ýörite şifr arkaly, ýaşyryn habarlaşyp bilmek mümkinçilikleri göz öňünde tutulandyr.


text:
Türkmen paýtagtynyň günbatarynda, Magtymguly şaýolunyň ugrunda şäheri gurmagyň 16-njy tapgyrynyň çäklerinde täze ýaşaýyş jaý toplumy kemala geler. Taslamada bu ýerde 72 otagly jaýlaryň onusyny we alty sany 48 otagly jaýlary bina etmek göz öňünde tutulan.
Maşgalalaryň bir müňden gowragy ýokary amatlykly öýlere göçüp bararlar. Magtymguly şaýoly bilen Köşi köçesiniň kesişýän ýerinde amatly ýollaryň, ulag duralgalarynyň, awtobus duralgalarynyň, gök zolaklaryň we iri söwda merkeziniň gurulmagy bu ýeriň ýaşaýjylaryna zerur amatlyklary döreder. Täze ýaşaýyş jaý toplumy paýtagtyň görküne görk goşar we onuň oňaýlylygyny, ekologiýa talaplaryna laýyk gelýänligi, owadanlygy we sazlaşygyny açyp görkezer.
©Seýsmiki Taýdan Durnukly Gurluşygyň Ylmy-Barlag Instituty


text:
Habarlar 22 fewral 2017
Ykdysadyýet
Türkmenistanda döredilýän elektron senagatynyň kärhanalary yzygiderli önümçilige çykýar
Hususan-da, döwlet-hususyýetçilik hyzmatdaşlygynyň çäklerinde döredilen “Senagat tehnologiýalary” paýdarlar jemgyýeti elektron maglumat kiosklarynyň prototipini işläp taýýarlady we çykardy. Senagat ministrliginiň “Türkmenmaşyngurluşyk” konserni tarapyndan “Sowatly gurluşyk” hojalyk birleşigi bilen bilelikde guralan “Elektron ylhamy” hojalyk jemgyýeti tarapyndan elektrik energiýany paýlaýjy enjamlaryň önümçiligi ýola goýuldy. Bu kärhanada her ýyl paýlaýjy enjamlaryň 250-ä çenlisini öndürmek maksat edinilýär.
Ykdysadyýet
Türkmenistanyň söwda ulgamynyň ösüşi daşary ýurtlardan getirilýän önümleriň ornuny tutup bilýän önümçilikleri döretmek boýunça wezipeleriň üstünlikli ýerine ýetirilişini görkezýär
Ozal hem bolşy ýaly, 2016-njy ýylda söwda pudagy ösüşiň durnukly depginlerini saklap, baş wezipäni ýerine ýetirdi – önümçiligiň ösmegine uly täsir etmek bilen, ilatyň harytlaryň we hyzmatlaryň giň görnüşlerine bolan islegini üpjün etdi. 2016-njy ýylda jemi içerki önümiň düzüminde söwdanyň paýy 10 göterimden gowrak boldy (2015-nji ýylda 8 göterime golaý).
Wakalaryň jümmüşinde
Dünýä metbugatynyň sahypalarynda: Türkmenistanyň daşary syýasatynyň esasy doktrinasy — oňyn Bitaraplyk
Ýurdumyzyň we daşary döwletleriň esasy köpçülikleýin habar beriş serişdeleriniň şol günler ýaýradan köp sanly habarlarynda hormatly Prezidentimiz Gurbanguly Berdimuhamedowyň tabşyrygy boýunça işlenip taýýarlanan resminamanyň halkara syýasatynyň möhüm meseleleri babatda ýurdumyzyň garaýyşlaryny nazara almak bilen, ýakyn ýedi ýyl üçin Garaşsyz, Bitarap Türkmenistanyň daşary syýasatyny kesgitleýändigi bellenildi.
Ylym
Ýokary okuw mekdeplerinde we ylmy-barlag institutlarynda Ýaş alymlar geňeşleri döredildi
Ýaş alymlar geňeşleriniň işi kafedralaryň, laboratoriýalaryň we beýleki şuňa meňzeş gurluşlaryň ýanynda ýörüteleşdirilen ylmy gurnaklary döretmäge gönükdirilendir. Olaryň ylmy işini Türkmenistanyň Türkmenistanyň Ýaş alymlar merkezi utgaşdyrar. Merkeziň ýanynda hereket edýän geňeş gelýän teklipleri öwrener, barlaglaryň has wajyplaryny saýlar we hasaba alar. Olaryň monitiringini TÝAM-niň ýanyndaky ynsanperwer, fizika-matematika we tehniki; himiýa we geologiýa; lukmançylyk, biologiýa we oba hojalyk ylymlary bölümleri amala aşyrar.
Ylym
Daşoguz welaýatynda ýokary synp mekdep okuwçylary, talyplar we mugallymlar meýletinler işine taýýarlanýarlar
Dil taýýarlygynda geljekki meýletinleriň aglabasy iňlis dilini saýlady. Daşoguzyň ýörüteleşdirilen mekdeplerinde şeýle hem arap, nemes, fransuz, hytaý we ýapon dilleri öwredilýär. Sapaklarda okuwyň interaktiw usuly işjeň ulanyýar.


text:
Bangkok gezelenjimden galan suratlar we synlarymy siziň bilen paýlaşmana dowam edýän. Bu gezek Bangkok köçeleri barada bolar.
Bangkokda köçä çykyp aýlanjak diýseňiz agşam ara, yssy gaýdansoň çyksaňyz gowy. Gündiziň güni yssy howaň aşagynda beýniňi gaýnadyp ýöräniňe degmez.
Köçelerde gaty täsin we gyzykly zatlar görse boljak. Ýöne ilki bilen Bangkogyň ysyna öwrenşmeli bolarsyňyz. Bir myş-myşa görä taileriň öýlerinde nahar bişirenoklarmyş. Olar iýjek içjegini daşarda, ýagny köplenç köçelerde, alýarlar we şol ýerde-de iýýärler. Şol sebäpli köçelerde nahar bişirip duranlary kän görersiňiz. Naharlaryň ysy bolsa biziň tagamymyza dogry gelenok, we şol sebäpli ýüregiň dagy bulaşyp gidýär.
Öýlän arakesmede ýakynlardaky iş ýerlerindäkiler gelip öýlänlik naharlaryny iýip gidýärler.
Bir ýere gitjek bolsaňyz we eger meniň ýaly yssy howany halamaýan bolsaňyz onda taksi bilen gidersiňiz. Barjak ýeriňize taksimetrini açyp gider. Näçe ýazylan bolsa tölärsiňiz. Uly söwda merkezleriniň we köp adamlaryň gelýän ýerlerinde taksi duralgalary bar. Adamlar bir biriniň yzyndan duryp gezegi gelende taksilere münýärler.
Ýöne elbette arasynda binamys taksistlerem ýok däl. Turist görenden bahalary ýokarladyp taksimetrlerini açman gitmek islärler. Ol taksistleri gorkutmak aňsat. Her taksiniň içinde sürüji barada maglumat bar, şol maglumat kagyzyny görkezip polisiýa jaň edip habar berjek diýseň derrewje açýarlar taksimetrlerini. Şikaýatlar üçin jaň ediljek nomer hem şol maglumatda bar.
Takside hem gideniňizde her hili zatlar görüp bilersiňiz.
Bizde şeýdip ulagyň arkasynda adam gatnatjak bolup gör hany. Derrewje habaryňy tutarlar.
Bangkokda metro ýokardan gidýär esasan. Kä ýerlerde metro ulgamyny görüp bilersiňiz.
Ýol çyralaryň gapdalynda howpsuzlyk kameralary goýulan. Eger gyzylda geçseňiz habarlary bolar.
Bangkokda ýollary kesip geçenimde ters zady taileriň çepden gitmeleri. Haçan görseň ýalňyşyp tas maşynlaryň aşagynda galjak bolýan.
Ýöne, eger bu ýerde ýaşajak bolsaňyz onda bir motorjagaz (scooter) edinmek hökman. Sebäbi gaty uly probkalar bar. Ilaty 10 milliony geçen şäherlerden diňe ikisinde bolup gördüm şu wagta çenli (Stambul we Bangkok), ýöne beýlekilere ynansak Bangkogyň probkalary beýleki şäherleriňkiden hem biderek diýýärler. Elbette probkanyň gowusy ýokdyr, hiçkim 15 minutta baryp biljek bir ýere 1 sagat wagt harj etmek islemez.
Dowamy bar…


text:
Awgust aýynda Malaýziýanyň paýtagty bolan Kuala Lumpurda iki uçaryň arasynda birnäçe sagatlyk boş wagtym boldy. Malaýziýa biziň raýatlardan wiza soramaýanlygy sebäpli öňki giden ýerlerimi görmek we birnäçe surat almak maksady bilen şähere çykdym. Aýlanar ýaly bary-ýogy 4 sagadym bardy we iň amatlysy dünýäde meşhur bolan Petronas Ekizlerine tarap gitdim. Şol ýerde düşürilen birtopar suratdan 3 sanysyny paýlaşmakçy siziň bilen.
Bul bolsa şäherdäki ýeriň üstünden gidýän metro ýollarynyň biri. Pasar Seni stansiýasynyň golaýlary.
Awgustda Türkiýe syýahatym bolandygyny sosial ulgamlarda paýlaşypdym. Ol suratlary gynansamam elden geçirmäne wagtym bolmady häli. Iň ýakyn wagtda syýahatym barada birnäçe mowzukly we köp suratly seriýa ýazmakçy.
P.S.
Häzir Türkmenistana dolandym, we indiden beýläk bu ýerden hem surat paýlaşmany pikirlenýän.


text:
Professional websahypalary, programmalary gysga wagtyň içinde taýýarlaýarys. Eden işlerimiziň käbirleri bilen aşakda tanyşyp bilersiňiz!
Resmi adymyz: "Asman oky" HJ
2018
- Täze Bakja· Ýokary tehnologiýa enjamlary bilen howa ulgamy, suw üpjünçiligi, energiýa ulgamy dolandyrylýan ýyladyşhana üçin niýetlenen tanyşdyryş websaýt.
- Halkara Deňiz porty· Türkmenbaşy Halkara deňiz portunyň resmi internet saýdyny taýýarlamak. Terminallar, meýdançalar hakynda we müşderiler üçin niýetlenen maglumatlar.
- Olympic.tm· Türkmenistanyň Milli Olimpiýa komitetiniň resmi internet saýdyny taýýarlamak. Olimpiýa oýunlary, sport görnüşleriniň taryhy, federasiýalar hakynda giňişleýin maglumatlar.
- YSF-LED· Dürli görnüşli LED ekranlaryny we olara degişli bolan tehniki enjamlary öndürýän we hyzmatlary hödürleýän kärhananyň Merkezi Aziýa boýunça resmi internet saýdy.
- Balkan Dokma· "Balkan Dokma" ýapyk görnüşli paýdarlar jemgyýetiniň resmi internet saýdyny taýýarlamak. Şeýle hem suratlary düşürmek we maglumatlary taýýarlamak işleri.
- Aşgabat Pamyk· Türkmenistanyň Dokma Senagat Ministrliginiň Medisina hem-de kosmetiki pamyk önümlerini öndürýän fabriginiň resmi internet saýdy.
- RuhabatTextile· Ruhabat Dokma toplumynyň resmi internet saýdyny döretmek. Toplum hakynda, önümleri hakynda maglumatlar ýerleşdirildi.
Aşgabat 2017
- Aşgabat 2017 (III tapgyr)· Oýunlar döwründe ýaryşlaryň rejesi, netijeleri, medallaryň sanawy, desgalar, sport görnüşleri we türgenler hakynda maglumatlary jemleýän görnüşi
- Digital Screens· Aşgabat 2017 oýunlaryny digital mahabatlandyrmak maksady bilen, dünýäniň birnäçe halkara airportlaryndaky kiosklar üçin interaktiw programmasyny taýýarlamak.
- Metbugat Merkezi· Çäräniň geçirilýän döwründe habarlary, türgenler we tälimçiler bilen söhbetdeşlikleri, metbugat üçin beýleki maglumatlary göni ýaýlym köpçilige ýetirýän merkez.
- Games Time Apps· Oýunlar döwrinde özünde ähli netijeleri, göni ýaýlym wideolary, şeýle hem halaýan sportlaryňyzy, ýurtlaryňyzy yzarlamak üçin iOS we Android appler.
- Aşgabat 2017 (II tapgyr)· Oýunlaryň başlamagy bilen resmi internet saýdynyň dizaýny dolylygyna üýtgedilip, oýunlaryň öň ýanyndaky görnüşine geçirildi.
- Aşgabat iOS 1.3.3· iOS ulgamlarynda işleýän Aşgabat 2017 resmi programmasynda ýaryşlaryň rejeleri, petekleriň bahalary we media maglumatlary ýerleşdirildi.
- Aşgabat 2017· Tassyklanan nyşanlaryna laýyklykda resmi internet saýdynyň hem dizaýn işlerinde özgertmeleri geçirmek işleri ýerine ýetirildi.
- Mobile Aşgabat 2017· Mobile ulanyjylary üçin el telefonlardan, planşetlerden saýda girilen ýagdaýynda saýt şol bir dizaýn elementlerini saklaýar.
2017
- Milli 2.0· Janome ýakalaryny satyn almak üçin niýetlenen programmanyň täze görnüşi. Töleg kuponlary, USB enjamlara göçürmek, kolleksiýalary satyn almak aýratynlyklary girizildi.
- Derman Senagat· Döwlet birleşiginiň türkmen, rus we iňlis dillerindäki resmi saýdy. Kärhanalaryň düzümi, salgylary, önümleri hakynda giňişleýin maglumatlar ýerleşdirildi.
- Gül Zaman· Estetiki usuly, milli däp-dessurlara eýermek, ýewropa dizaýner öýleriniň tejribesi, bu ähli häsýetler "Gül Zamanyň"" işiniň tapawutly keşbi bolup durýar.
- Gudratly Mekan· Gurluşyk taslama işlerini, şeýle hem ýaşaýyş jaýlaryny, medeni-ylmy gurama jaýlaryny, sport desgalary gurmagy we ýollary gurmak boýunça işleri alyp barýar.
- Terminal· Merkezi gümrük terminaly Aşgabat şäherinden demirgazyk-gündogarda, aýlaw ýolunyň 16-njy kilometrinde ýerleşýär we iri ulag-logistik merkezi bolup durýar.
- Turkmen Exporters· Türkmenistanyň ähli önüm öndürijileriniň online katalogy we eksport hyzmatlary barada giňişleýin 4 dilde maglumatlar
- Haryt Syýahat· Garaşsyzlyk eýýamynda açylan ilkinji hususy syýahatçylyk kompaniýalaryň biri bolup, dynç alyşyň dürli görnüşlerini, syýahatçylyk ugurlaryny hödürleýär
- Saraý Pub· Aşgabatda täze işläp başlan Saraý Pub tanyşdyryş saýdy. Saýtda bulardan başga hem suratlar we habarlaşmak formy ýerleşdirildi
- Tema Engineering· Ýurdumyzda köp ýyllaryň dowamynda taslamalary üstünlikli amala aşyryp gelýän gurluşyk kärhanasynyň resmi saýdy
- Altyn Oba· "Altyn Oba" gurluşyk taslama işlerini, şeýle hem ýaşaýyş jaýlaryny, medeni-ylmy gurama jaýlaryny, sport desgalary gurmagy boýunça işleri alyp barýar
- Altyn Ýunus· Hususy kärhanasynyň internet saýdyny işläp düzmek. Saýtda kärhana barada, önümleri, hyzmatdaşlary barada maglumatlar bar.
- TADB· Türkmen atlary Döwlet Birleşiginiň içki torunda ulanmak maksatly, ahal-teke atlarynyň sanawyny, çapyşyklary, toplumlary dolandyrmak üçin taýýarlanan köp ulanyjyly ulgam.
2016
- GSTC· Aşgabat şäherinde BMG bilen bilelikde geçirilýän Global Sustainable Transport konfrensiýasynyň resmi internet saýdy 3 dilde taýýarlandy.
- Aşgabat 2017· Aşgabat şäherinde 2017-nji ýylda geçiriljek Ýapyk binalarda we söweş sungaty boýunça V Aziýa oýunlarynyň resmi internet saýdy.
- Aşgabat 2017 Android· Android programmada ulanyjylara Oýunlar hakynda, Türkmenistan hakynda, şeýle hem sport habarlary 3 dilde hödürlenýär.
- Aşgabat 2017 iOS· Ýapyk binalarda we söweş sungaty boýunça V Aziýa oýunlarynyň iOS programmasynda birnäçe maglumatlar ulanyjylar üçin elýeterli
- Aşgabat Landing· Oýunlaryň başlamagyna galan güni hasaplaýan we türkmeniň millilikleri göz öňünde tutulyp türkmen, iňlis we rus dillerinde taýýarlanan landing sahypasy.
- Angar (täze)· Öz içinde ulanyjylar üçin birnäçe sosiýal aýratynlyklary jemleýän, şeýle hem awtoulaglary, ätiýaçlyk şaýlary we hyzmatlary üçin peýdalanyljak öz boluşly online portal.
- Angar Mobile· Angar saýdynyň mobile görnüşlerinde ulanyjylaryň hyzmatlar üçin tölegleri Visa we Mastercard arkaly töläp bilmegi üçin ýörite platforma baglanyldy.
- Ýeňil Hyzmat iOS· Gurluşyk we hojalyk harytlaryny online satyn almak üçin niýetlenen programma. Häzirlikçe diňe Aşgabadyň çäginde işläp, türkmen we rus dillerinde elýeterli.
- Ýeňil Hyzmat Android· Ulanyjylar üçin düşnükli we eltip bermeli salgyny kartadan görkezmek ýaly mümkinçilikleri göz öňünde tutulandyr.
- TÄJ· Birnäçe dünýä belli egin-eşik, parfumeriýa brandleriň harytlaryny halkymyza hödürleýän dükanyň, iňlis dilinde taýýarlanan tanyşdyryş internet saýdy.
- Sky iOS· Öz tanyşlaryňyz bilen habarlaşmak, faýllary çäklendirmesiz ibermek üçin niýetlenen Sky programmasynyň iOS görnüşi
- Sky Android· Dostlaryňyz bilen hat üsti bilen, wideo we audio sesler arkaly habarlaşmak üçin taýýarlanan Sky programmasynyň Android görnüşi
- Sky Chat· Täze taýýarlanan Sky programmasynyň resmi web sahypasy. Aýratynlyklary we ýüklemek üçin salgylar ýerleşdirildi.
- Hazar Balyk· Hazar deňziniň kenarynda ýerleşýän we dürli görnüşli balyk konserwa önümlerini halkymyza hödürleýän AGPJ-niň resmi web saýdy
- AŞTU· Aşgabat şäher telefon ulgamynyň resmi internet sahypasynda internet tarifleri we IPTV hakynda giňişleýin maglumatlar ýerleşdirildi
- Zöhre-Tahyr· Line programmasy üçin türkmen dessanynyň ady bilen çykarylan stiker. Milli egin-eşiklerde we şadyýan hereketler arkaly görkezilýär.
- Reňkli Şekiller· Dizaýn we bezeg hakynda elektron jurnalyny ulanyjylaryň ýüklemegi üçin taýýarlanan web sahypa.
- VeriStock· Satyşlar we ammary dolandyrmak üçin türkmen dilinde taýýarlanan programma üpjünçiligi. HP-niň ähli önümleri bilen integirlenen.
- Ertir iOS· Türkmen sosiýal saýdy bolan Ertiriň, ulanyjylar üçin ähli aýratynlyklary göz öňünde tutulan iOS üçin programmasy App Storeda.
- Buýsançly Zaman· Buýsançly Zaman hususy kärhanasy üçin döredilen logo we kärhananyň beýleki önümleriniň dizaýny.
- Arybal· Türkmenistanda gaplanýan arassa tebigy ary bal önüminiň gaplarynyň we beýleki broşuralarynyň dizaýny taýýarlamak.
2015
- Namdar· Hususy Kärhananyň resmi web sahypasy. Kärhananyň ýerine ýetirýän işleri we hödürleýän harytlary hakynda giňişleýin maglumatlary ýerleşdirmek işleri
- Hazar Ýörite Hyzmatlary· Türkmenistanyň we beýleki ýurtlaryň çäginde öz işini alyp barýan Hazar Ýörite Hyzmatlary Hojalyk Jemgyýetiniň resmi web sahypasyny işläp düzmek
- Namdar HK· Namdar Hususy Kärhanasyny tanatmak we müşderiniň isleglerini göz öňünde tutup, bu kärhana üçin logo taýýarlamak işleri
- AngarTM· Awtoulag şaýlarynyň Türkmenistan boýunça online söwdasy. Kategoriýalara bölünen we ulanyjylar üçin aňsat döredilen internet magazin
- Angar· Awtoulag şaýlarynyň Türkmenistan boýunça online söwdasy. Android we iOS ulgamlary üçin mobile programmalary taýýarlamak
- MilliTM· Janome tikin maşynlary bilen bilelikde işleýän Milli programmasyny tanyşdyrýan websaýt
- Milli· Milli ýakalaryň elektron formatyny Altyn Asyr we MTS arkaly töleg geçirip satyn almak üçin niýetlenen Android programmasy
- Berkarar Kiosk· Berkarar söwda we dynç alyş merkezinde ýerleşdirilen maglumatlar kioskyny işläp taýýarlamak
- Ýimpaş· Ýimpaş Söwda Merkeziniň resmi web sahypasy. Türkmençe, rusça, iňlisçe we türk dillerinde köpçülige ýetirildi.
- Berkarar Taxi· Berkarar söwda we dynç alyş merkeziniň taksilerine gözegçilik etmek üçin ýörite taýýarlanan programma üpjünçiligi
- Kenek· Süýji tagamlar merkezi. Aşgabadyň çäginde süýji önümlerini satýan Kenek dükanynyň resmi web sahypasy. Online sargamak mümkinçiligi göz öňünde tutulan.
- "Halys" HJ· Birnäçe ugurlary bolan: A Market, Hazar Balyk AGPJ, distribýuterlik işlerini ýerine ýetirýän hojalyk jemgyýetiniň resmi web sahypasy.
- Elektron Menu· Ýimpaş Söwda Merkeziniň restorany üçin taýýarlanan elektron menýu. iPad Application.
- ZemmerGroup· Hilti we Leica kompaniýalarynyň resmi dilleri.
- Hilal Mermer· Türkmenistanda gurluşyk işleri bilen giňden meşgullanýan hususy kärhananyň websahypasy.
- Akgaýa· Türkmenistanda gurluşyk we hojalyk harytlarynyň 10,000-den köp görnüşini satýan hususy kärhananyň web sahypasy.
- Bridgestone· Bridgestone, Petrol Ofisi, Petlas, Jantsa kompaniýalaryň resmi dilleri
- Ertir· Türkmenistanyň iň uly internet portalynyň android üçin programmasyny işläp taýýarlamak
- Akgapy· Ýokary hilli agaç we demir gapylaryny satýan we ýasaýan hususy kärhanasynyň resmi web sahypasy
- Yhsan· Gurluşyk şeýle hem nebit-gaz ulgamynda birnäçe işleri alyp barýan YHSAN Hojalyk Jemgyýetiniň web sahypasy.
- "Gudratly Mekan" HJ· Türkmenistanda birnäçe ýyllaryň dowamynda üstünlikli işläp gelýän gurluşyk kärhanasynyň resmi web sahypasy.
- "Ýalkymly Säher" HJ· Oba hojalyk, söwda, maldarçylyk, gurluşyk işlerini alyp barýan hojalyk jemgyýetiniň resmi web sahypasy.
- VeriLoans· Dükanlaryň, kärhanalaryň algy&bergi hasabatlaryny dolandyrmaga niýetlenen programma. Islendik görnüşdäki dükan üçin sazlamak mümkinçiligi göz öňünde tutulan.
- Ertir· Türkmenistanyň iň uly internet portaly bolan ertir.com sahypasynyň www, wap we touch görnüşleri.
- Kerwen· Türkmenistanda täzelikde açylan internet bazary. Islendik harydy öýe eltip bermek hyzmaty.
- United Nations· Permanent mission of Turkmenistan to the united nations
- PrezidentBank· Türkmenistanyň döwlet täjirçilik banky.
- Doganlar· Hyundai, KIA-nyň Türkmenistandaky resmi dillerleri...
- Altyn Açar· Aşgabatdaky Altyn Açar kafesiniň resmi web sahypasy.
- Bike Rental System· New Yorkyň Central Parkynda welosipedleri ulanmaga berýän şeýle hem başga hyzmatlary hödürleýän kärhananyň programmasy.
- Martello Yachting· Singapurda ýahtalary ulanmaga berýän, şeýle hem satýan kärhanasynyň resmi web sahypasy.
- GrayHair Postal· Uly kompaniýalaryň poçtalara çykdajysyny hasaplaýan we bu ugury ösdürmek üçin iş alyp barýan New York kompaniýasy.
- Ak Mähri· Türkmenistanda polietilen torbalaryny öndürýän kärhananyň web sahypasy.
- Ekizler2· Hydyr we Ylýas Amangeldiýewleriň şahsy sahypasy.
- Aýly Güzer· Aşgabatdaky "Aýly Güzer" restoranyň elektron menýusy. Ýörite iPad planşeti üçin sazlanan.
- Ashgabat-Washington· Washingtonda ýerleşýän "Ashgabat-Washington" dil merkezi. Terjime hyzmatlary we wiza hyzmatlaryny hödürleýär.
- Balkan· Awaza syýahatçylyk zolagynda ýerleşýän myhmanhananyň web sahypasy we VeriHotel maksatnamasy.
- Horizon· Mýanmardaky halkara bilim merkeziniň resmi websahypasy...
Programmalar
- VeriLoans· Dükanlaryň, kärhanalaryň algy&bergi hasabatlaryny dolandyrmaga niýetlenen programma. Islendik görnüşdäki dükan üçin sazlamak mümkinçiligi göz öňünde tutulan.
- Altyn Açar· Altyn Açar kärhanasynyň bugalteriýa ulgamy.
- Türkmen Atlary· Iş dolandyryş ulgamy.
- Kalkulýasiýa· Awtoulaglary ätiýaşlandyrmak üçin, müşderiniň maglumatlaryna görä bahany hasaplap berýän programma.
- VeriHotel· Aşgabatda "Syýahat" myhmanhanasynyň sargydy boýunça taýýarlanan programma.
- VeriSchool· Okuw dolandyryş ulgamy. Horizon halkara mekdebinde we Özen Bilim Merkezinde ulanylýar.
- VeriCake· Önümçilik dolandyryşy. Ammar, satyş işleri, taýýarlamak işlerine gözegçilik
- VeriHasap ulgamy· VeriHasap ulgamy.
- VeriCam· Internet arkaly gözegçilik.
- VeriStock· Ammar dolandyryş ulgamy.
- Veriloft Price· Tanyşdyryş web sahypalaryny sargamak.
- VeriHasap· VeriHasap ulgamyny tanyşdyrýan saýt
Android & iOS programmalar
- Milli· Milli ýakalaryň elektron formatyny Altyn Asyr we MTS arkaly töleg geçirip satyn almak üçin niýetlenen Android programmasy
- Angar· Awtoulag şaýlarynyň Türkmenistan boýunça online söwdasy. Android we iOS ulgamlary üçin mobile programmalary taýýarlamak
- Ertir· Türkmenistanyň iň uly internet portalynyň android üçin programmasyny işläp taýýarlamak
- Akgaýa· Gurluşyk harytlaryny satýan kärhananyň Android we iOS ulgamlar üçin programma üpjünçiligi
- Çyra· Türkmenistandan çyraçylaryň dürli dürli suratlary paýlaşýan ýerine hoş geldiňiz! Çyranyň kömegi bilen täze dostlar tapynyp, suratlaryňyzy paýlaşyp, beýleki suratlara hem ses berip bilersiňiz!
- Kenek Mobile· Kenek web sahypasynyň mobile görnüşi. Telefondan girýänler üçin hem websaýdyň ähli funksiýalaryny peýdalanyp boljak şeklinde taýýarlanan.
- Kerwen· Kerwen internet bazarynyň android we ios üçin niýetlenen programmalaryny ýükläp bilersiňiz.
- TürkmenNakyllary· Türkmenleriň şol sanda beýleki döwletleriň nakyllary, tanymal şahsyýetleriň sitatalaryň, herhili sarkazmlaryň türkmen dilindäki toplumy.
- Türkmen Sagat· Türkmen Döwlet Tugrasy görnüşinde, dürli ululykda Türkmen Sagat widgeti. Android telefonlar üçin niýetlenen programma.
- Ýüpek Mebel· Aşgabatda mebel önümlerini satýan Ýüpek Mebel dükanynyň online katalog programmasy. Bu programma hem android we ios telefonlar üçin niýetlenendir.
Web saýtlar
- FK Lebap· Janköýerlere niýetlenen, Lebap futbol klubynyň resmi web sahypasy.
- Amity School· Amerikada ýerleşýän halkara mekdebiň resmi web sahypasy
- Sovda.com· Gurluşyk üçin gerek bolan harytlaryny satýan kärhana.
- FreshCarpet· Öýleri we ofis ýerlerini tämizlemek ugrunda işleýän kompaniýa.
- Tilsimat Port· Aşgabatda ýerleşýän kompýuter magaziniň web sahypasy.
- tmulag· Awtoulag satýanlar we satyn aljaklar üçin bildirişler web sahypasy
- IJSAM· International Journal of Science and Management.
- HIBS Primary· Vietnamda ýerleşýän çagalar bagy hem-de mekdepden öň taýýarlaýyş okuwy
- Excellent Limo· Dürli görnüşdäki awtoulaglary wagtlaýyn ulanmaga hödürleýän kärhana
- Techno Time BS· Kompýuter enjamlaryny satmak, gurnamak hem-de öwretmek ugrunda işleýän kompaniýa.
- shtn-int.com· Dizaýn işlerini täzelemek, sahypanyň strukturasynda özgertmeler geçirmek...
- Dreamnet· 3G interneti tizlendirýän enjam.
- SportAcademy· Myanmardaky sport akademiýasynyň resmi web sahypasy.
- Senagat bank· Paýdarlar Täjirçilik Bankynyň resmi web sahypasy
- Özen· Özen bilim merkeziniň resmi websahypasy. Okuwçylar üçin sosiýal aýratynlyklar...
- agajanh.com· BloggingTeswirler esasynda döredilen, öz şahsy blog sahypam.
Gaty köne işler
- 5Welayat· Aşgabatdaky we beýleki welaýat merkezleriniň kärhana katalogy.
- BashkentEducation· Başkent bilim merkeziniň resmi web sahypasy.
- Goch MT· Programmirlemek hyzmatyny berýän kärhana.
- Turkmen Carpets· Türkmen halylarynyň online söwdasy. Dizaýn işleri
- GoMyanmar· Myanmar döwletini tanyşdyryş saýt.
- tolkunfm.com· Sosiýal aýdym saz jemgyýeti. 120 000-den köp aýdymlar siziň üçin...
- Merdem· Dynç alyş merkezi.
- Cadi Scientific· Hassahanalary tehnika bilen üpjün edýän kärhana...
- BloggingTeswirler· Türkmen internedinde blogsferasyny ösdürmek üçin...
- Teswirler· Ilkinji proýektimiz! 1 ýyl içinde populýar saýtlaryň hatarynda...
- MobileTeswirler· Teswirleriň Mobile görnüşi
- AMAT· Türkmenistanda hyzmat berýän kärhanynyň resmi web sahypasy.
- TMRAP· Türkmenistanda rap sungatynyň muşdaklary
- TravelDossier· Dizaýn işleri.
- FolioHouse· Dizaýn işleri.
- Sözlüjek· Türkmençe-iňlisçe, iňlisçe-türkmençe sözlük.
- TheLightRain· Blog sahypasy. (iňlisçe)
- Info-Servis· Türkmenistandaky hyzmat berýän guramalar hakynda maglumatlar...
- ApiIM· Web maksatnamasy, dizaýn işleri
Täze proýektleriňiz, teklipleriňiz we bellikleriňizi diňlemäge mydama şat. Ýüze çykan soraglaryňyzy "Habarlaşmak" bölüminden, ýa-da görkezilen email salgylar arkaly ýoldap bilersiňiz, iň ýakyn wagtda jogaplanar.
Habarlaşmak